Filem Satria Dewa: Gatotkaca akan keluar di Malaysia pada 18 Ogos 2022

Horizon Film Entertainment mengumumkan bahawa filem Satria Dewa: Gatotkaca akan mula ditayangkan di seluruh Malaysia pada 18 Ogos 2022. Sebelum dibawa masuk ke Malaysia dan negara luar yang lain, filem ini telah ditayangkan secara perdana di Indonesia pada minggu lepas. Filem ini mengisahkan tentang seorang adiwira legenda daripada negara tersebut iaitu Indonesia.

Pandang pertama SATRIA DEWA GATOTKACA! Sudah bersedia untuk bertemu dengannya?Nantikan SATRIA DEWA GATOTKACA 18 OGOS 2022 di pawagam Malaysia!Salam JIWA SATRIA✊🏻@horizonfilmentertainment @TGVCinemas @TGVPictures @SatriaDewaSTU Media Partner@buzzpoptv @GogglerMY pic.twitter.com/0NiMOXwXlr

— Satria Dewa Official Malaysia (@satriadewaMY) July 24, 2022

Semasa tayangan perdana diadakan, filem ini telah menerima sambutan yang sangat menggalakkan di sana dan saya yakin bahawa rakyat Malaysia akan menyukai filem ini kerana terdapat unsur-unsur adiwira yang penuh dengan aksi.
Menurut Mohd Shahir Sulaiman selaku pengarah urusan Horizon Film Entertainment, dia berkata “Gatotkaca ialah filem yang segar dan memaparkan jalan cerita yang menarik.” Begitu juga dengan pelakon yang terkenal bukan sahaja di Indonesia tetapi di Malaysia juga termasuk Rizky Nazar, Yasmin Napper, Omar Daniel, Yayan Ruhian dan Cecep Arif Rahman.

Berikut adalah sinopsis filem Satria Dewa: Gatotkaca:
Dunia kelihatan tegang kerana keganasan pembunuh bersiri sudah berlaku. Yuda yang dilakonkan oleh Rizky Nazar baru sahaja kehilangan pekerjaan. Dia dan ibunya, Arimbi (Sigi Wimala), yang sudah lama hilang ingatan, dihalau kerana lewat membayar sewa rumah. Oleh itu, Yuda menerima kerja sebagai juru gambar untuk mengambil gambar majlis graduasi rakan kolejnya Erlangga (Jerome Kurnia). Kemudian, dia menyaksikan sahabat dan ibunya dibunuh oleh orang jahat Korawa. Yuda, bersama Agni (Yasmin Napper), seorang wanita cantik pintar, Dananjaya (Omar Daniel), seorang veteran Pandawa, Gege (Ali Fikry), adik Dananjaya, dan Ibu Mripat (Yati Surachman), seorang pengumpul barang antik, mula mencari dalang di sebalik kejadian pembunuhan bersiri. Dari penyiasatan, Yuda mula mendapati bahawa dia mempunyai kuasa misteri dalam dirinya. Yuda juga rasa terpanggil untuk melindungi orang yang dia sayang.Menurut Wikipedia

Saya ingin mengingatkan anda bahawa Satria Dewa: Gatotkaca akan ditayangkan di seluruh Malaysia bermula 18 Ogos 2022. Mesti ramai yang tidak sabar untuk menonton filem ini apabila ditayangkan nanti. Jadi, mari kita sama-sama nantikan jualan tiket wayang di pawagam yang terdekat dengan anda. Untuk mendapatkan lebih banyak berita mengenai filem, sila klik pautan ini.
Jangan lupa untuk ikuti kami di TikTok!
  @gamersantaimy
Tags: MalaysiaSatria Dewa: GatotKaca


Red Dead Redemption 2 Bundle Pack akan ada di Malaysia!

Red Dead Redemption 2 yang akan keluar pada bulan ni sememang mendapat Hype yang amat tinggi dari peminat series tersebut, dan Rockstar Games telah mengeluarkan Bundle Pack untuk Red Dead Redemption 2. Apa yang ada dalam Bundle Pack Red Dead Redemption 2 ni? Dan berapa ringgit untuk Bundle Pack tu?

Ok dalam Bundle Pack tu ada :-

PlayStation®4 Pro (Jet Black 1TB) x 1
DUALSHOCK®4 wireless controller x 1
PS4™ game Red Dead Redemption 2 Special Edition Blu-ray Disc™ x 1 – termasuk: World map dan Download content semua dalam satu, download code untuk Story Mode

Bank Robbery Mission & Gang Hideout
Dappled Black Thoroughbred
Talisman and Medallion Gameplay Bonuses
Gameplay Boosts, Cash Bonuses & Discounts
The Nuevo Paraiso Gunslinger Outfit
(Three Weapons at Gunsmiths)
Termasuk: Pre-order bonuses digital contents ”War Horse” dan “The Outlaw Survival Kit” untuk Story Mode）

PlayStation®Plus 3-month subscription voucher card x 1 (Valid sehingga 26 April 2019)

Ok, harga pula berapa? Harganya RM2,049 sahaja, Game yang pastinya akan mendapat sambutan dan game yang ramai akan katakan menjadi Game Of The Year tetapi game RDR2 ni hanya la untuk PS4 dan Xbox One sahaja, PC Master Race mohon bertabah.

Ok, apa cerita ataupun Backstory RD2 ni? Ok, pada tahun 1899, di Amerika Syarikat telah berlakunya pengakhiran era untuk zaman Wild West atau zaman koboi, “Lawman” yang akan memburu setiap seorang kumpulan pencuri yang tak mahu menyerah diri dan berlawan sehingga titisan darah terakhir.
*Bawah ni adalah trailer gameplay untuk Red Dead Redemption 2*

Pada satu hari selepas rompakkan yang gagal di pekan Blackwater, Arthur Morgan dan gang Van der Linde dipaksa larikan diri. Ejen penguatkuasa dan the best Bounty hunter dalam negara juga dalam pencarian untuk gang itu, gang itu mesti curi, lawan, membuat rompakan diseluruh amerika untuk hidup, semakin lama dalam pencarian semakin bermasalah gang mereka dan Arthur perlu membuat keputusan sama ada ikut kata hatinya ataupun kekal setia dengan Gang yang membesarkan dia.
Untuk details tentang Playstation boleh tekan sini.

Jangan lupa untuk ikuti kami di TikTok!
  @gamersantaimy


[TGS2020] Shadowverse: Champion’s Battle akan dilancarkan pada 5 November di Jepun! Butiran baru!

Dijelaskan di TGS 2020 hari ini, Cygames mengumumkan bahawa Shadowverse: Champion’s Battle akan dilancarkan secara fizikal dan digital untuk Switch pada 5 November di Jepun. Semua salinan permainan video akan menyertakan kod bersiri “Battle Set” untuk permainan video Shadowverse utama, yang serasi hanya dengan versi PC (Steam),Android, dan DMM Games. Edisi fizikal juga akan merangkumi premium rare card “Dark Dragon Forte.”

Shadowverse: Champion’s Battle adalah permainan RPG pertempuran kad yang berlangsung di dunia anime Shadowverse. Pemain akan menjadi watak utama dalam jalan cerita asli di Tensei Academy dengan watak-watak terkenal daripada francais. Permainan ini menampilkan adegan “summoning” khas, kad asli hanya untuk permainan, dan banyak lagi, yang membolehkan pemain menikmati pertempuran sengit bersama pesaing dan rakan. Ini adalah permainan single-player dengan sokongan untuk pertempuran dua pemain. Berikut adalah gambaran keseluruhan permainan, melalui laman web rasminya:

Latar Belakang
“Pada hari pertamanya di Tensei Academy, protagonis bertemu dengan Hiiro Ryuugasaki dan belajar tentang Shadowverse dan Shadow Club.
Protagonis memutuskan untuk menyertai Shadow Club untuk bermain Shadowverse. Walau bagaimanapun, Shadow Club telah menghentikan aktiviti dan hampir ditutup!
Bertekad untuk tidak menyerah, Hiiro dan protagonis memutuskan untuk menghidupkan semula Shadow Club. Akibatnya, protagonis terpaksa memasuki pelbagai acara …
‘Pertempuran anda berevolusi’ – sekarang!”
Sistem

1 of  3

-
+

Jadilah protagonis dan teruskan pengembaraan di dunia anime Shadowverse. Kisah asal akan diterokai dengan watak-watak terkenal di Tensei Academy.

Dunia anime dihasilkan semula – Dunia anime dihasilkan semula dalam permainan, dari sekolah ke Stadium Shadowverse dan banyak lagi!
Shadow Club di ambang tutup!? – Gunakan kekuatan anda untuk mengumpulkan rakan dan menghidupkan semula Shadow Club serta menang dalam kejohanan Shadowverse!
Pertarungan sengit bersama pesaing – Kumpulkan dek terkuat. Apa jenis dek yang anda cipta bergantung kepada pemain!

Sambungan Premium Rare Card

Shadowverse: Champion’s Battle menyokong sambungan NFC dengan Premium Rare Card. Dengan menghubungkan Premium Rare Card pada permainan, anda boleh mendapat kad dengan reka bentuk yang sama dalam permainan. Premium Rare Card boleh didapati di koleksi anime Shadowverse dan bonus-bonus lain. Kumpulkan kad dan bina dek anda!
Shadowverse: Champion’s Battle akan dilancarkan secara fizikal dan digital untuk Switch pada 5 November di Jepun. Masih tiada berita untuk keluaran antarabangsa.
Jangan lupa untuk ikuti kami di TikTok!
  @gamersantaimy
Tags: animecygamesnintendo switchShadowverseShadowverse: Champion's BattleTGS 2020


Bandai Namco Tease Website ‘Summer Horror Project’ Dilancarkan!!!

Bandai Namco telah melancarkan satu website baru yang bertajuk ‘Summer Horror Project’. Adakah Bandai Namco nak lancarkan game horror yang baru? Nak tahu lebih lanjut? Jom, teruskan bacaan korang!!!!

Meta keywords yang didapati di dalam website tersebut adalah “Zombie” dan juga “Horror”. OG nya pula menerangkan “A mysterious website appears? This summer, what will happen…?”. Selain daripada itu, website itu juga mempamerkan video recording sebuah rumah. Video itu pula dilabelkan “domas-SCENE01” dan bertarikh Ogos 31, 2018.
Hurmmm, korang rasa apa ye? Adakah ianya game bergenre horror baru dari Bandai Namco? Nampak macam menarik. Kemungkinan, pada tarikh Ogos 30 ni, mungkin akan dipamerkan perkara yang lain pula. Apa-apa pun, kita tunggu dan lihat juga, aku akan update lagi ye.
Jangan lupa untuk ikuti kami di TikTok!
  @gamersantaimy
Tags: Bandai NamcoHorrorSummer Horror Projectzombie


ASUS TUF Dash F15 2022 dilancarkan di Malaysia, harga bermula RM4699

ASUS Malaysia hari ini mengumumkan laptop gaming ASUS TUF Dash F15 baru yang dimuatkan dengan Windows 11 dan dikuasakan oleh CPU 12th Gen Intel® Core terkini. Barisan TUF Gaming 2022 akan meneruskan tradisi gamer dengan menawarkan perkakasan yang canggih dan reka bentuk casis yang lebih halus daripada generasi sebelum. Bukan itu sahaja, ASUS TUF Dash F15 2022 secara rasminya dilancarkan di Malaysia hari ini pada harga bermula RM4699.

Menampilkan pemproses Intel Core i7-12650H Generasi ke-12 dan GPU hingga NVIDIA GeForce RTX 3060 dengan MUX Switch, mesin ini sangat berkebolehan walaupun dalam bentuk nipis dan ringan. Memori DDR5 serba baru berjalan pada 4800MHz dan boleh menguruskan pelbagai tugas intensif pada satu masa yang sama, manakala slot SSD PCIe® 4.0 memastikan bahawa pemain mempunyai storan berkelajuan tinggi yang mencukupi semasa dalam perjalanan.

Varian yang datang di Malaysia dipasangkan dengan panel FHD 144Hz dengan response time serendah 3ms serta sokongan Adaptive Sync untuk pengalaman gaming yang lancar dan pantas. Dengan ThunderboltTM 4, menambah external dock dan lain-lain juga sangat mudah.
Semua varian ASUS TUF Dash F15 dilengkapi dengan bateri 76Whr untuk memastikan masa lama yang konsisten semasa aktif. Untuk kesenangan semasa bergerak, TUF Dash juga menyokong USB Type-C Power Delivery sehingga 100W, melalui pelbagai jenis pengecas dan pek bateriyang serasi.

Port I/O terdiri daripada 2 port USB Type-C (1x Thunderbolt 4 dan 1x USB 3.2 Gen2), sokongan DDR5, sehingga 2x slot PCIe 4.0 dan WiFi 6. Memandangkan kedua-dua slot RAM dan SSD tersedia untuk expansion, anda boleh menaik taraf spesifikasi sistem dalam beberapa minit sahaja.
ASUS TUF Dash F15 2022 kini tersedia di Malaysia dan berikut adalah harga dan spesifikasi rasmi:

[wpdatatable id=125]

Untuk info lanjut tentang produk di atas, korang boleh layari laman web rasmi ASUS.
Jangan lupa untuk ikuti kami di TikTok!
  @gamersantaimy
Tags: AsusASUS TUF Dash F15 2022gaming laptopMalaysia


Semua dalam satu pakej! Batman: Arkham Trilogy akan keluar di Nintendo Switch!

Didedahkan semalam di acara siaran Nintendo Direct, Warner Bros. Games telah mengumumkan Batman: Arkham Trilogy untuk platform Nintendo Switch. Ini berita baik buat peminat Batman kerana trilogi ini mengandungi game “Batman: Arkham Asylum“, “Batman: Arkham City” dan “Batman: Arkham Knight” termasuk semua DLC yang dikeluarkan sebelum ini untuk ketiga-tiga judul.

Tarikh keluaran tepat tidak diberi tetapi ia pasti akan dilancarkan pada musim luruh ini (sekitar September – Disember).

Kredit: Warner Bros. Games
Dibangunkan oleh Rocksteady Studios dan dikeluarkan pada tahun 2009, Batman: Arkham Asylum adalah tempat semuanya bermula. Game ini menetapkan asal-usul “DC Arkhamverse”, dan memperkenalkan pemain kepada pengembaraan unik, gelap dan atmosfera di Arkham Asylum yang terkenal.
Menampilkan jalan cerita original, pemain harus bergerak dalam bayang-bayang sebagai Batman dan berhadapan dengan penjahat terkenal seperti The Joker, Harley Quinn, Bane, Killer Croc, Poison Ivy dan Scarecrow, yang telah mengambil alih asylum itu.

Kredit: Warner Bros. Games
Batman: Arkham City pula ialah sekuel pada 2011 yang meneruskan kisah sengit Batman daripada Arkham Asylum. Dalam game ini, pemain akan meneroka Arkham City yang luas—”rumah” kepada semua samseng, gengster dan dalang penjenayah gila.
Menampilkan lebih banyak penjahat berbahaya dan juga beberapa muka lama termasuk Catwoman, The Joker, The Riddler, Two-Face, Harley Quinn, The Penguin, Mr. Freeze dan ramai lagi, game ini membolehkan pemain menjadi The Dark Knight dan berikan keadilan kepada mereka yang jahat dalam Arkham City.

Kredit: Warner Bros. Games
Batman: Arkham Knight merupakan finale kepada  Arkhamverse pada 2015. Dalam kesimpulan epik ini, nasib Gotham City kini dalam ancaman apabila Scarecrow bekerjasama dengan Arkham Knight, yang membuat debut jahatnya dalam DC Batman Universe . Mereka berdua ditemani oleh ramai lagi penjahat terkenal termasuk Harley Quinn, The Penguin, Two-Face, Firefly, dan Riddler.
Nasib baik Batman tidak keseorangan kerana sekutu terdekatnya, Commissioner Gordon, Oracle, Alfred, Lucius Fox, Catwoman, Robin, dan Nightwing sanggup membantu untuk menyelamatkan kota. Game ini memberi pengalaman Batman lengkap kepada pemain dengan Batmobile yang boleh dipandu sepenuhnya di seluruh dunia permainan dan mampu mengubah daripada Pursuit Mode yang berkelajuan tinggi ke Battle Mode gred tentera.

Batman: Arkham Trilogy untuk platform Nintendo Switch akan dilancarkan pada musim luruh ini (sekitar September – Disember). Baca segala liputan kami tentang Batman di SINI.
Jangan lupa untuk ikuti kami di TikTok!
  @gamersantaimy
Tags: batmanBatman: Arkham Trilogynintendo switch


Aether Gazer Kini Tersedia di iOS & Android! Download Sekarang!

Game ARPG bertemakan anime, Aether Gazer akhirnya tersedia setelah kejayaan kempen pra-pendaftaran! Game itu boleh di muat turun pada peranti iOS dan Android sekarang! Dengan pelbagai bahasa tersedia seperti bahasa Inggeris, Perancis, Jerman dan Jepun, semua pemain boleh menikmati dunia distopia sci-fi ini bersama!

Sumber: Yostar
Dalam Aether Gazer, pemain mengambil alih peranan Admintistrator dan dengan bantuan Modifier, untuk mempertahankan masa depan manusia. Game ini memaparkan mekanik combat unik untuk setiap watak, dengan pasukan yang boleh diubah untuk sesuaikannya dengan gaya bermain. Pemain boleh membina strategi dengan menggunakan skill unik, mekanik chained combat menggunakan moveset yang pelbagai.

Sumber: Yostar
Pada masa yang sama, dengan grafik 3D Unity yang cantik, pemain boleh meneroka dunia futuristik 3D dengan resolusi tinggi, rekaan watak yang premium yang dihasilkan dengan teknologi rendering NPR. Ini menyediakan pemain peluang tambahan untuk mengalami penceritaan sci-fi unik yang digabungkan dengan tamadun purba dan melibatkan diri sepenuhnya dalam dunia distopia yang penuh dengan loot dan lore.

Ganjaran hebat Aether Gazer
Sempena menyambut pelancaran game serta kempen pra-daftar, Aether Gazer memberikan pelbagai ganjaran kepada pemain global.
Selain daripada ganjaran pra-daftar seperti Limited Outfit of Tidal Song – Poseidon, Limited Potrait Frame dan 30 Modifier Scan Vouchers, setiap pemain juga boleh mendapat 10 pull pada hari pertama log masuk dan S-Grade Modifier akan dijamin dapat dalam 40 pull Standard Banner!

Sumber: Yostar
Selepas log masuk ke dalam game selama 14 hari, pemain boleh menuntut 20 Modifier Scan Vouncher, 20 Functor Scan Voucher secara keseluruhan, bersama-sama dengan 6 A-Grade Modifier! Dan mereka yang terus bermain melepasi level 60 akan diberikan 150 Intel of Verthandi dan 5-Star Functor: Elves – Galadriel!
Administrator boleh menuntut 5-star Functor: Shikigami – Aosaginohi dan Outfit A-Grade Modifier Drifting Flurry – Leviathan melalui Advanced Contract!

Sumber: Yostar
Lancar Character Scan: Shinri – Tsukuyomi
Bermula dari pelancaran game sehingga 6 Jun, UTC-7, pemain boleh menggunakan Precise Scan Voucher untuk menarik S-Grade Modifier Shinri – Tsukuyomi dalam Premium Precise Scan: Bolt daripada Blade!

Sumber: Yostar
Shinri – Tsukuyomi ialah watak limited pertama dalam Aether Gazer, Modifier kuat yang boleh menangani damage letupan tinggi dengan menggunakan Seal of Thunder kepada musuh sambil melakukan tebasan dan tujahan berkelajuan tinggi. Sudah tiba masanya untuk semua pemain memintanya menyertai skuad dan berjuang bersama semasa pelancaran.

Sumber: Yostar
Jadi apa tunggu lagi? Cepat-cepat muat turun Aether Gazer di peranti anda sekarang! Untuk mendapatkan maklumat lanjut mengenainya, boleh lawati laman web rasmi dan akaun sosial media rasmi di bawah:

Laman web rasmi
Twitter
Facebook
Instagram
Youtube
Discord

 Download sekarang!

Aether GazerPublisher: Yostar GamesRelease Date: 2023-05-24Android, iOS
Dalam Aether Gazer, pemain mengambil alih peranan Admintistrator dan dengan bantuan Modifier, untuk mempertahankan masa depan manusia. Game ini memaparkan mekanik combat unik untuk setiap watak, dengan pasukan yang boleh diubah untuk sesuaikannya dengan gaya bermain. Pemain boleh membina strategi dengan menggunakan skill unik, mekanik chained combat menggunakan moveset yang pelbagai.

Jangan lupa untuk ikuti kami di TikTok!
  @gamersantaimy
Tags: Aether GazerYostar Games


Game Free kat Epic Store Crash!

Game free terkini kat Epic Games store adalah Axiom Verge. Tetapi malangnya game ini akan crash setiap kali pemain cuba memasuki stage ke-3 nya.

Stage ke-3 dia; Zi, menampilkan paip-paip stim sebagai layout dan halangan-halangan dalam stage tu. Setiap stim yang tersembur keluar dari paip ni disertai dengan sound efek. Sound efek ni missing daripada Axiom Verge daripada Epic Store. So bila stim nak keluar, game tu cari file sound efek, tak jumpa lalu crash..

Ianya dilaporkan kat Twitter dan subreddit official game ni. Ada user yang rajin tengok error log dan file-gile game ni mengesahkan yang game ni kekurangan file nama “steam.xnb”.
Developer game ni, Tom Happ post kat Twitter:

For anyone missing Steam.xnb from the Epic store, please go to AV in your library, click the gear icon, Verify, then Update.
I was thinking it being Epic and all, I shouldn't include valve's dlls and such, so I excluded all files with "Steam" in the name… oops.
— Tom Happ (@AxiomVerge) February 7, 2019

Sekarang dah fix la issue ni, tapi korang tengok Tom Happ, cewah mula-mula nak saspek Epic la semua..last-last tengok sendiri punca.

Jangan lupa untuk ikuti kami di TikTok!
  @gamersantaimy
Tags: axiom vergeepic games store


Review Judgment (PS5): Upgrade yang MANTAP untuk game spin-off Yakuza!

Pelancaran Judgment yang dibuat semula untuk PS5 dan Xbox Series X/S adalah sesuatu yang ramai peminat sudah lama nantikan. Walaupun bukan entri utama dalam francais Yakuza, kesamaan Judgment dan francais tersebut menjadikannya sebuah permainan yang menarik bagi pengguna yang menginginkan kelainan. Walaupun mekaniknya sedikit berbeza, Ryu Ga Gotoku Studio berjaya memberi perspektif yang unik tentang dunia Yakuza, daripada pandangan seseorang yang menyebelahi sisi undang-undang. Tanpa melengahkan masa lagi, inilah review Judgment PS5 saya!

Saya tidak akan menceritakan gameplay dan mekanik asas Judgment di ulasan ini. Untuk info penuh, anda boleh rujuk ulasan lama kami di SINI
Rumusan jalan cerita

Judgement di PS5 mengandungi semua kandungan tambahan bersama permainan asas supaya pengalaman permainan dikekalkan. Bagi mereka yang tidak tahu tentang naratif permainan, Judgment mengisahkan Takayuki Yagami, seorang bekas peguam yang kini menjadi detektif. Tanpa diduga, dia terlibat dalam sejenis kes pembunuhan bersiri yang rumit.
Salah satu kelebihan terbesar dalam permainan ini adalah jalan cerita dan wataknya, di mana Yagami merupakan jenis protagonis yang mudah disukai kerana dia secara beransur-ansur menerima bantuan daripada orang yang boleh dipercayai dan rakan-rakan lain-lain. Selain itu, misi sampingan dan aspek penjelajahan juga adalah daya tarikan yang besar.
Apa yang baru di versi PS5?

Sama ada lama atau baru, versi “remastered” adalah pilihan yang bagus, terutamanya jika anda jenis gamer yang ingin bermain semula sejenis game tertentu pada kualiti terbaik. Untuk Judgment Remastered atau nama lainnya Judge Eyes: wills of death Remastered, ia adalah satu permainan yang berjaya menggoda saya untuk membelinya sekali lagi, walaupun sudah menamatkan permainan di versi PS4.
Mengapa saya kata begitu dalam review Judgment (PS5) ini? Sebabnya mudah saja, kerana permainan kelihatan lebih cantik dan juga berjaya membuang satu masalah besar dalam permainan asas, iaitu “load time“. Untuk memasuki permainan atau pergi ke bahagian baru sentiasa memakan terlalu banyak masa, tetapi dengan kecanggihan SSD PS5, masalah ini kebanyakannya hilang dan semuanya menjadi lebih lancar. Perkara yang sama juga untuk aspek prestasi di mana saya akhirnya dapat bermain permainan dengan nilai 60 FPS yang stabil. Sejujurnya, inilah yang benar-benar meningkatkan kenikmatan saya lebih jauh.
Kiri: versi PS4 / Kanan: versi PS5
Apabila saya kata permainan lebih cantik, ketara ia BENAR-BENAR kelihatan lebih baik. Saya fikir perbezaannya tidaklah besar mana, kerana permainan ini adalah remastered untuk sebuah permainan last-gen yang sudah kelihatan bagus, tetapi saya sangat menyukai perubahannya terutama pada model watak. Sudah tentu, ia sama tetapi saya dapat melihat perbezaan pada warna kulit, model rambut, ekspresi wajah dan juga kesan pencahayaan yang menjadikan watak kelihatan lebih semula jadi dan realistik. Malah persekitarannya juga lebih menakjubkan kerana pencahayaan yang lebih baik dan beberapa kesan grafik yang dipertingkatkan.

Secara visual, memang cun! Cuma gameplay mestilah hampir sama dengan permainan asli tetapi dengan framerate yang lebih baik. Jadi apa lagi yang perlu kita saya jelaskan? Sayangnya, permainan ini lebih sesuai untuk pemain baru. Sama seperti Yakuza: Seperti Dragon Remastered, kita tidak ada pilihan untuk memindahkan “save data” dari versi PS4. Ini bukanlah masalah yang besar kerana saya sudah mengalahkan permainan, tetapi boleh menjadi isu bermasalah untuk pemain yang ingin sambung kemajuan cerita di PS5.

Seperti yang saya kata di atas, Judgment Remastered mempunyai semua DLC permainan, kecuali “All-in One Pack” yang merangkumi Girlfriend Present Pack (salah satu DLC yang patut anda beli). Sekiranya anda benar-benar ingin menikmati permainan sepenuhnya, saya cadangkan untuk membeli edisi Deluxe yang sedikit lebih mahal, tetapi masih berpatutan jika dibandingkan dengan permainan AAA lain.
Pendapat

Sejujurnya, walaupun saya banyak memuji Judgment remastered, ini bukanlah permainan yang mudah untuk kita cadangkan kepada semua orang. Sebagai contoh, saya tidak boleh kata bahawa ini adalah permainan remastered terbaik, dan mengharapkan semua orang memilihnya sedangkan mereka hanya mempunyai PS4. Perubahan grafik pun tidaklah begitu drastik, cuma versi PS5 pasti kelihatan lebih cantik dan lebih realistik. Ini tidak bermakna versi tidak bagus.
Review saya untuk Judgement masih merupakan salah satu permainan kegemaran saya pada tahun 2019, jadi sudah tentu saya amat gembira kerana dapat peluang untuk mencuba semula pengembaraan detektif ini dalam cara baru yang lebih segar. Ia bukan lah remaster yang terbaik dan bukan murah juga tetapi ada satu perkara yang saya pasti. Ia adalah versi terbaik yang boleh saya cadangkan untuk pemain baru yang mempunyai PS5.
Itu sahaja untuk review Judgment (PS5) ini! Untuk segala liputan kami tentang permainan, sila tekan pautan ini.
 Muat turun di sini

JudgmentPublisher: SegaRelease Date TBCPlayStation 4, PlayStation 5, Xbox One, Xbox Series X|S
Judgment adalah permainan video aksi-pengembaraan yang dikembangkan oleh Ryu Ga Gotoku Studio dan diterbitkan oleh Sega. Memulakan siri Yakuza, pengembangan awal permainan bermula pada tahun 2015 dengan nama coden Project Judge. Sega mengeluarkannya untuk PlayStation 4 pada 13 Disember 2018, di Jepun, dan pada 25 Jun 2019, di seluruh dunia. Dijadual hadir ke Next Gen April 2021.

Jangan lupa untuk ikuti kami di TikTok!
  @gamersantaimy
Tags: Judge Eyes: wills of death RemasteredJudgmentps5remasteredreviewRyu Ga Gotoku Studioulasanyakuza


Pelik tapi benar! Penambahan HEALTH BAR di kejohananan Taekwondo mengubah acara seperti “fighting game!”

Penonton yang datang untuk melihat pertandingan seni mempertahankan diri mungkin keliru tentang bagaimana para juri mengira markah. Walau bagaimanapun, itu tidak akan menjadi masalah pada masa akan datang. Dalam satu rakaman video, sebuah pertandingan Taekwondo di Korea dilihat sedang menggunakan aplikasi Health Bar seperti game Tekken, Street Fighter dan lain-lain!

Aplikasi ini boleh memaparkan status Health Bar antara dua peserta yang bersaing. Health Bar peserta akan menurun jika menerima menerima serangan dari lawan anda. Dengan cara itu, pertandingan seni mempertahankan diri akan kelihatan lebih menarik, terutamanya untuk penonton awam.

Untuk memaparkan status Health Bar peserta, teknologi sensor dilengkapi pada peserta untuk mengukur kekuatan setiap serangan. Oleh itu, setiap serangan yang terkena akan mengurangkan Health Bar peserta dengan sewajarnya. Kedua-dua peserta akan bermula dengan 100 point Health Bar, dan yang pertama untuk menjatuhkan nyawa lawan kepada 0 adalah pemenang. Dengan inovasi ini, para hakim juga mendapat manfaat karena ia boleh membantu mereka dalam membuat keputusan seadil-adil mungkin.

Dilaporkan oleh TKDNEWS, Persatuan Taekwondo Korea menunjukkan penerapan teknologi ini melalui sebuah pameran tetapi adakah kejohanan-kejohanan lain akan menerima teknologi ini? Adakah sistem dia adil? Atau hanya untuk hiburan? Apakah jawapan anda? Mari kita lihat video di bawah:

Jangan lupa untuk ikuti kami di TikTok!
  @gamersantaimy
Tags: FightingHealth BarkoreaTaekwondo


Days Gone Review – Single-Player Open World Yang Menakjubkan Ditemani Ratusan Freakers Tetapi…

Kali terakhir kita diberikan game single-player eksklusif dari PlayStation, di mana dunianya berkisarkan di sekeliling zombie, adalah The Last of Us. Itu juga adalah salah satu game dari Sony yang memberikan pengalaman sentimental kepada pemain dan meletakkan harapan yang lebih tinggi untuk game bergenre zombie seterusnya. Days Gone kini mencuba nasib yang sama, dalam dunianya tersendiri apabila seorang lelaki harus meneruskan kehidupan dengan motosikal dan beberapa sahabat di sampingnya. Mampukah watak utama, Deacon St. John menempuh dugaan berhadapan beratus-ratus Freakers dan pada masa yang sama memberikan pengalaman yang pemain inginkan?

JALAN CERITA

Sebagai permulaan, pemain akan diperkenalkan sebagai Deacon St. John, seorang biker kental dan juga pembunuh upahan yang mempunyai perwatakan agak bengis dan brutal. Dia menyalahkan diri sendiri atas apa yang telah terjadi pada Sarah, iaitu isterinya, dua tahun selepas satu pandemik global yang menukarkan manusia biasa menjadi “Freakers”, iaitu makhluk kanibal yang sangat dashyat. Dalam satu babak menunjukkan Deacon menghadapi kesukaran untuk membuat pilihan di mana hanya dua penumpang boleh menaiki helikopter untuk keluar dari tempat yang dipenuhi Freakers itu. Walaupun Sarah sudah jelas berada dalam helikopter, Deacon memilih untuk kekal bersama rakan karibnya, yang cedera teruk dan memerlukan pertolongan, Boozer.
Siapa sangka pilihan yang dibuat itu akan menghantui kehidupannya. Apabila bermain dengan lebih mendalam, pemain akan lebih mengetahui latar belakang kehidupannya menerusi misi, ataupun ketika meneroka di sekitar dunia tersebut. Sedikit demi sedikit, kisah hidupnya akan terungkai dan ia juga menjelaskan mengapa Deacon menjadi begitu bengis, kejam, dan tiada belas kasihan. Ini adalah permulaan jalan cerita yang menarik, di mana watak utama mempunyai konflik dalaman dan dalam masa yang sama harus mengharungi dunia terbuka di Oregon yang dikelilingi Freakers, di mana mereka akan sentiasa merayau dan dahagakan nyawa pemain. Korang akan melalui flashback dan monolog, di mana jalan ceritanya akan terus terungkap. Segala keputusan dan pilihan yang dibuat pemain juga mempunyai akibatnya dan mempengaruhi outcome daripada quest. Tapi setelah jauh ke dalam permainan, ia mula menjadi sedikit serabut dan keliru.
SISTEM PERTEMPURAN

Game ini menumpukan kepada tiga elemen utama iaitu Survival, Ranged Combat dan juga Melee. Cara korang berlawan musuh terserah kepada pilihan masing-masing. Sama ada menggunakan taktik “Stealth”, iaitu secara senyap dan hapuskan musuh atau tembak terus secara rambang menggunakan senapang yang ada. Namun, jika terlalu bising, ia akan menarik perhatian semua musuh, dan di saat bertemu dengan Freakers yang terlalu banyak, kadang-kadang melarikan diri adalah pilihan yang terbaik. Pemain juga tidak akan mempunyai peluru yang mencukupi untuk berlawan (melainkan korang cari sumbernya atau membelinya). Di sinilah elemen survival diperlukan. Jadi, pengendalian dari aspek skills dan barangan haruslah diuruskan dengan sebaiknya!
Pertempuran melee sebenarnya agak memuaskan. Berulang-ulang kali membelasah tengkorak Freakers dengan baseball bat yang mempunyai paku (setelah dinaiktaraf) sehinggalah kepalanya terkeluar berasa tersangatlah brutal dan seronok. Tidak kurang juga pengunaan senjata yang amat menarik di mana apabila menggunakan senapang dan menembak musuh manusia, ianya sangat berkesan.

Apa yang paling penting dalam gameplay ini ialah, bike Deacon, iaitu ibarat nyawa kedua dia. Motosikal Deacon mempunyai “health bar” dia tersendiri. Contohnya, pemain perlu mengisi minyak dan membaikinya apabila ia rosak. Tiada gas ketika dalam perjalanan di dunia terbuka ini bermaksud korang akan tersesat di hutan dan barangkali akan dimakan hidup-hidup oleh Freakers. Bukan itu sahaja, kalau korang nak save file, motosikal itu juga mempunyai ciri “Autosave”. Kadang-kadang korang tahu di mana terletaknya tempat untuk mengisi minyak, cuma ia mungkin terlalu bahaya dan berisiko untuk mengambilnya.
Motosikal Deacon adalah sebahagian daripada identitinya, dan ia mungkin adalah perkara terakhir yang membuatkan dia masih waras setelah apa yang berlaku. Tapi gas yang digunakan untuk motosikal ini cepat habis, dan disebabkan pemain tidak boleh menyimpan gas pada motosikal, korang terpaksa kembali ke kem atau singgah di petrol gas yang terdekat untuk mengisinya. Dan ini berlaku secara konsisten, sehinggakan korang merasakan untuk abaikan misi yang terletak jauh, dan memilih side quest lain.
MUSUH

Freakers

Freakers bukanlah seperti zombie, mereka tidak mati dan hidup semula, tetapi dijangkiti oleh satu virus yang menukarkan kejadian asal mereka seakan-akan makluk kanibal yang akan menyerang apa-apa sahaja di hadapan mereka. Mereka berhibernasi pada waktu siang dan tinggal dalam sarang serta sentiasa memburu atau bergerak untuk mencari sumber makanan dan kediaman. Freakers juga mempunyai jenis-jenisnya tersendiri. Terdapat Swarmers, yang berasal dari golongan dewasa, Newt pula adalah kanak-kanak yang tidak akan menyerang Deacon, melainkan kawasannya dicerobohi atau diusik, Screamer yang akan menarik perhatian Freakers lain dengan jeritannya dan juga Bleacher, yang berasal dari Swarmer tapi lebih kuat.

Marauders

Marauders adalah mereka yang terselamat daripada wabak pandemik, namun, mereka sangat bermusuhan dengan sesiapa sahaja di luar kumpulan mereka. Mereka adalah musuh jenis utama dalam Days Gone. Apabila berlawan dengan mereka, perlu berhati-hati dan pilihan yang lebih senyap mungkin adalah yang terbaik kerana mereka mempunyai Sniper dan sekali tembakan dari mereka akan memberikan damage yang banyak.

Rippers

Juga musuh jenis manusia tetapi mereka bertindak seperti seakan-akan Freakers. Wajah mereka senang dikesan dengan beberapa parut dan bekas luka pada anggota badan, termasuk huruf R.I.P yang diukir pada dahi mereka.

Haiwan

Bukan sekadar Freakers yang akan menyerang korang tetapi terdapat juga haiwan yang terdiri daripada beruang dan serigala. Kedua-dua ini akan memberikan damage yang banyak, jadi pemain harus sentiasa berwaspada dengan keadaan sekeliling.

Bagaimana untuk melawan mereka semua ini? Setiap kawasan mempunyai sumber yang tersendiri di mana pemain boleh memanfaatkan strategi yang berkesan ketika berlawan. Contohnya, terdapat explosive yang boleh diletupkan apabila berlawan mereka bilangan yang terlalu banyak. Pemain juga boleh menanam bom dan kemudiannya diletupkan mengikut timing sendiri. Tidak dinafikan, ia akan memberikan perasaan “adrenaline rush” terutamanya apabila korang bertemu mereka secara tidak sengaja. Melihat sekumpulan Freakers yang beratus-ratus adalah satu penglihatan yang menakjubkan sebelum korang mati kerana stamina yang digunakan untuk melarikan diri akan cepat habis.
Penulis sendiri juga terkejut apabila ketika sedang meneroka, serigala tiba-tiba datang menerkam dari belakang. Jadi, apabila berdepan situasi sebegini, perkara yang penting adalah untuk mengatur strategi sebelum cuba menghindari atau menghapuskan ancaman yang berlaku. Tidak dilupakan, dalam membawa diri ke dunia terbuka ini, pemain ditemani soundtrack yang menarik.
Dunia Terbuka Yang Berbahaya

Bercakap mengenai dunia terbuka, pemandangan dan visual dalam Oregon adalah sangat besar dan menawan. Kawasan berbukit dan berliku-liku membuatkan lagi pengalaman menaiki motosikal lebih mencabar. Misi yang diberikan termasuklah menghapuskan sarang Freakers, menyelamatkan penduduk awam di mana pemain akan menerima trust level dari mereka, side missions, misi untuk menaiktaraf motosikal, kebebasan untuk meneroka dunia yang berbahaya ini pada waktu malam dan banyak lagi. Terdapat sistem kitaran siang dan malam, di mana ia akan memberikan impak kepada corak permainan pemain. Pada waktu malam, Freakers lebih aktif dan mempunyai penglihatan yang lebih bagus manakala waktu siang, musuh seperti Marauders pula akan sentiasa memerhatikan gerak geri pemain. Dari hujan, api, sehinggalah salji, ia akan mengubah cara bermain korang.
Tidak dinafikan, misi yang diberikan terlalu repetitif yang menyebabkan pemain cepat berasa bosan. Oh, hapuskan sarang Freakers? Takdehal. Sekali lagi? Okay…. dan lagi sekali…? Cukup. Ia seronok untuk berlawan dengan Freakers ini, tetapi untuk dalam jangka masa yang terlalu berpanjangan… nope. Tambahan pula, Deacon dapat “mengesan” di mana sarang itu terletak (akan terhasil dialog yang dia dapat mengesan sarang itu), yang memberikan klu straight away, jadi tiada keseronokan untuk mencarinya sendiri.
Sistem crafting dan upgrade

Sistem crafting utama dalam game ini adalah dengan mengumpulkan sumber-sumber dan scraps secara random sama ada pada mayat musuh ataupun di sekeliling kawasan terbuka. Kadang-kadang untuk menghasilkan molotov, pemain memerlukan barang yang sesuai, sama juga seperti medkit dan sebagainya. Apa yang penting adalah dengan menaiktaraf kesemua barangan yang ada, ia akan mengubah cara permainan. Motosikal Deacon juga boleh diperbaiki dan diperbaharui.
“Skills tree” untuk Deacon adalah agak mudah dan memang sangat basic. Pada bila-bila masa sahaja, Deacon akan bertemu musuh, jadi ia amatlah penting untuk meningkatkan skills points. Walaupun kemahiran ini akan membuatkan Deacon menjadi lebih kuat, pada masa yang sama korang tak akan rasai perbezaan yang ketara kerana kesemuanya itu mudah di-unlock setelah melakukan beberapa misi.
KESIMPULAN

Days Gone adalah salah satu game yang membawa jalan cerita yang menarik, memfokuskan kepada watak utamanya. Ianya sebenarnya bagus untuk melihat satu watak yang mempunyai konflik dalaman yang unik, ditambah lagi apabila berada dalam dunia di mana kesemuanya telah musnah, dan apa yang tinggal hanyalah harapan. Ia memberikan kelainan berbeza dari dunia kontemporari biasa, di mana pemain akan merasakan keseronokan atau gementar apabila dikejar ratusan Freakers yang sentiasa memerhatikan gerak geri.
Gameplay secara keseluruhan adalah mantap. Sistem pertempurannya bagaimanapun, boleh ditambahbaik lagi. Ketika bermain, penulis berasakan seperti ada yang tidak mencukupi, dan mahukan lebih dari hanya membelasah tengkorak Freakers. Kelemahannya mungkin pada loading screen dan cut scenes yang terlalu lama. Kebanyakan masa, penulis hanya ingat tentang loading screen daripada jalan cerita.
Days Gone mempunyai semua ramuan yang tepat untuk menjadi kejutan untuk Sony. Walaupun demikian, ia memerlukan sedikit penambahbaikan dan tumpuan supaya pemain boleh terlibat dengan dunia terbuka yang hebat, tanpa sistem pertempuran dan mekanik game yang biasa-biasa sahaja. Membawa genre zombie, ia sememangnya harus diberi pujian. Game single-player seperti ini yang mempunyai banyak aksi akan memberikan pemain lebih dari hanya pertermpurannya bersama musuh, kerana korang akan mengalami bagaimana Deacon menempuhi kehidupannya setelah apa yang berlaku. Pendek kata, ianya tidaklah seteruk yang disangka, cuma terlalu biasa-biasa sedangkan pemain mahukan lebih daripada itu! Cliche, adalah perkataan yang sesuai, terutamanya apabila ia mengenai game zombie.
“Days Gone” akan keluar secara rasmi pada 26 April ini dan pemain dah boleh pre-order di PS Store sekarang! Ianya berharga RM239, boleh click sini untuk maklumat lanjut!
Jangan lupa untuk ikuti kami di TikTok!
  @gamersantaimy
The Review

                    Days Gone

7.8
Score

Story-wise, adalah biasa-biasa saja. Pemain mahukan lebih "umph" dalam game ini. Ini mungkin adalah game zombie yang biasa seperti di luar sana.

PROS
 Watak utama yang mempunyai konflik dalaman membuatkan jalan cerita menjadi menarik Beratus-ratus Freakers akan menyerang menyebabkan pemain harus bijak mengatur strategi Sistem kitaran cuaca yang dinamik Autosave di motosikal? Hell yeah!

CONS
 Loading screen yang terlalu lama Sistem pertempuran yang terlalu basic Game zombie yang terlalu cliche

Review Breakdown

Just another zombie game, terlalu hambar tapi masih menarik
0

Tags: days gonedeaconfreakersreviewspoiler freeulasanzombie


Toy Story Kini Di Minecraft

Toy Story 4 kini sudahpun berada di pawagam dan pada masa yang sama, gamers boleh merasai sendiri pengalamannya menerusi gandingan terbaru Minecraft yang menampilkan Toy Story. Lengkap dengan semua watak, ianya tentu pengalaman yang berbeza.

Woody, Bo Peep, Buzz Lightyear beserta watak-watak lain telah datang ke dunia Minecraft! Watak baru dari francais ini seperti Duke Caboom dan Ducky & Bunny juga turut serta.

Anda boleh menjelajah tempat seperti bilik Andy dan juga bilik Sid dan semua ini menerusi perspektif mainan-mainan kecil ini.

TO INFINITY AND… right into Minecraft? Explore the big world of Disney's Toy Story as one of the toys themselves! Woody, Buzz Lightyear, and many others – all in the Toy Story Mash-up pack, now on Minecraft Marketplace!
↣ https://t.co/7hEMP7pTwu ↢ pic.twitter.com/fwCz2vS1Yw
— Minecraft (@Minecraft) June 25, 2019

Kepada yang berminat, gandingan Toy Story dan Minecraft ini telahpun berada ni Minecraft Marketplace untuk 1,340 Minecoins. Terdapat juga gandingan lain seperti Steven Universe, The Nightmare Before Christmas dan banyak lagi.
Minecraft pula boleh dimainkan di PC, PlayStation 3 & 4, Xbox 360, Xbox One, Nintendo Switch dan peranti mudah alih.
Sumber: comicbook
Jangan lupa untuk ikuti kami di TikTok!
  @gamersantaimy
Tags: bo peepbuzz lightyearMinecrafttoy storywoody


Harga Langganan PlayStation Plus Meningkat Lagi

Awal tahun ini, PlayStation Plus mengurangkan jumlah game percuma setiap bulan daripada 4 kepada 2 untuk pelanggannya. Di harapkan kualiti game percuma meningkat dan langganan perkhnidmatannya tidak dinaikkan dengan langkah ini, tetapi ianya tidak benar. Kualiti game percuma tiada peningkatan yang jelas dan terkini, harga langganannya pula akan dinaikkan.

Ini adalah harga untuk langganan PlayStation Plus di Malaysia buat masa ini sehingga 31 Julai ini. Kenaikan harga agak besar, jadi sehingga 1 Ogos, tentu ramai pelanggan sedia ada akan memperbaharui langganan mereka. Carian rambang di Google mengatakan langganan PlayStation Plus boleh di “stack”. Mungkin anda boleh cuba?
Gamers di Eropah dan Jepun telahpun menerima email berkenaan hal ini. Di Malaysia, pelanggan sedia ada telahpun menerima email daripada PlayStation Asia.
Bermula 1 Ogos ini, langganan PlayStation Plus dikenakan harga baru; email tersebut menjelaskan kenaikan kerana “keadaan pasaran yang meningkat”.

Langganan 12 bulan meningkat kepada RM159 daripada RM129
Langganan 3 bulan meningkat kepada RM69 daripada RM43
Langganan sebulan meningkat kepada RM29 daripada RM21

Pihak PlayStation Asia mengambil langkah memberitahu dari awal kepada pelanggan mereka kerana kepada yang menggunakan pembaharuan langganan secara berulang, jumlah baru ini akan di tolak bermula sekiranya tarikh pembaharuan anda adalah 1 Ogos dan seterusnya. Ini boleh di atasi dengan menutup ciri pembaharuan automatik.
Realitinya, harga langganan servis PlayStation Plus tentu akan meningkat dalam jangkamasa panjang; dan sememangnya tidak akan menjadi lebih murah. Harapan kita di sini adalah agar harga baru ini dapat dikekalkan lebih lama.
Sumber: comicbook.com
Jangan lupa untuk ikuti kami di TikTok!
  @gamersantaimy
Tags: playstationPlayStation AsiaPlayStation plusSonySony Interactive Entertainment


Anime reboot Rurouni Kenshin akan tiba 2023, diuruskan oleh LIDEN FILMS!

Acara Jump Festa ’23 hari ini telah mendedahkan maklumat baru untuk projek anime reboot berdasarkan manga Rurouni Kenshin oleh Nobuhiro Watsuki termasuk info tentang senarai pelakon dan video trailer baharu! Bakal ditayangkan pada tahun 2023 (tarikh tepat tidak diumumkan), anime reboot Rurouni Kenshin akan diuruskan oleh LIDEN FILMS.

Berikut adalah trailer:

Senarai watak yang diumumkan:
Makoto Koichi sebagai Yahiko MyōjinRie Takahashi sebagai Kaoru KamiyaSōma Saitō sebagai Kenshin HimuraTaku Yashiro sebagai Sanosuke Sagara

Amat popular di seluruh dunia, manga Rurouni Kenshin sebenarnya pernah diadaptasikan kepada siri anime 95 episod, sebuah filem anime, tiga projek anime video original, lima filem aksi langsung dan pentas muzikal. Berikut adalah sinopsis:
Semasa era keganasan Bakumatsu, ada seorang pembunuh Ishin bergelar Hitokiri Battousai yang terkenal terkenal di seluruh Jepun sebagai seorang legenda kerana kemahiran dan kekejamannya. Walau bagaimanapun, apabila zaman peperangan semakin pudar, dia hilang tanpa jejak, tetapi muncul semula 11 tahun kemudian sebagai samurai yang mengembara bernama Himura Kenshin.Kini tinggal di dojo kenjutsu yang diuruskan oleh seorang wanita bernama Kamiya Kaoru, dan dikelilingi oleh rakan-rakan baru seperti Sagara Sanosuke, anak lelaki bekas samurai, Myoujin Yahiko, dan doktor bijak Takani Megumi, dia berusaha untuk melindungi mereka yang lemah tanpa membunuh untuk menebus dosa-dosanya yang lalu.Namun, dirinya akan diuji kerana bayang-bayang daripada masa silam kembali menghantui dirinya dan semua orang yang disayangi.
Untuk membaca segala liputan kami tentang anime termasuk berita terkini, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeRurouni Kenshin


Kimetsu no Yaiba rasmi membuat kolaborasi dengan MOBA Onmyoji Arena!

Francais besar Onmyoji oleh Netease Games nampaknya akan membuat kolaborasi epik dengan siri Demon Slayer: Kimetsu no Yaiba yang terkenal, secara khususnya permainan Onmyoji Arena! Permainan ini meraih kejayaan yang besar sewaktu pelancaran, dan meningkat dalam populariti setelah mengadakan pelbagai acara kolaborasi dengan anime popular seperti Inuyasha, Bleach, dan kini Kimetsu no Yaiba.

Kolab ini sebenarnya sudah lama diumumkan oleh NetEase pada 20 Mei tahun lalu tetapi nampaknya baru sahaja hendak bermula pada 7 Februari di server China sahaja. Ia akan menampilkan Tanjiro dan Nezuko sebagai “playable character” di mana anda boleh melihat trailer mereka di bawah:

Sekiranya terdapat 10 juta pra-pendaftaran di halaman acara, semua orang akan menerima SSR Tanjiro secara percuma. Kita tidak ada berita tentang Nezuko, tetapi dia mungkin harus dibeli dengan menggunakan duit dalam permainan. NetEase juga tidak umumkan jika kolaborasi ini akan dilancarkan di luar China, tetapi memandangkan francais Kimetsu no Yaiba sangat popular sekarang, ia pasti akan meraih respon yang tinggi.

Selain itu, kolaborasi ini bukan hanya di Onmyoji Arena sahaja, dan juga hadir akan di Onmyoji, Onmyoji: The Card Game, dan Onmyoji: Yokai Koya. Jika anda salah seorang yang gemar bermain permainan di atas, nantikan banyak acara menarik dalam masa akan datang. Itu sahaja maklumat yang saya perolehi buat masa ini. Kita hanya boleh menunggu dan harap NetEase akan memberi info lanjut secepat mungkin.

Sumber – gamerwk
 Muat turun di sini

Onmyoji ArenaDeveloper: NetEase GamesRelease Date: 2018-07-13Android
Onmyoji Arena adalah permainan MOBA mempunyai estetika Jepun yang elegan dan bakat suara asli untuk mencipta semula Kyoto dalam era Heian.

Jangan lupa untuk ikuti kami di TikTok!
  @gamersantaimy
Tags: animeMOBAnetease gamesOnmyoji Arena


Farmasi Jepun memperkenalkan VTuber sendiri, Shionogi Kanade!

Disebabkan trend VTuber kini semakin popular, syarikat farmaseutikal Jepun, Shionogi Pharmaceutical Co., Ltd, telah menghasilkan VTuber sendiri untuk syarikat mereka. Dinamakan sebagai Shionogi Kanade, misi VTuber tersebut adalah untuk memberitahu khalayak umum lebih lagi mengenai Shionogi. Kanade percaya bahawa lagu memiliki kekuatan untuk menyembuhkan orang, jadi dia akan menyumbang untuk mewujudkan masyarakat yang sihat dan sejahtera melalui aktiviti Internet. Sempena itu, Shionogi telah membuka halaman YouTube khusus untuk Kanade di mana anda boleh mendengar lagu debutnya “Intro.” sekarang.

Laman web rasmi menerangkan seperti berikut:

“Dalam proses penyelidikan ubat, sebuah program misteri ditemui. Satu demi satu, fenomena yang tidak dapat dijelaskan oleh sains moden berlaku; penyelidik merasakan sejenis perasaan tenang selepas dipengaruhi oleh program ini. Shionogi memberikan program itu sebuah badan maya dan mengupahnya sebagai pekerja maya untuk berperanan dalam menyembuhkan orang lain.”

Untuk mereka yang tidak tahu, reka bentuk watak sebenarnya berasal daripada pelukis terkenal En Morikura, yang merupakan pereka watak untuk “Kizuna Ai”, VTuber paling terkenal di dunia buat masa ini. Selain itu, lagu debut “Intro.” pula dihasilkan oleh 40mP (VOCALOID) yang menyusun gubahan, lirik dan susunan lagu.
Profil

Nama: Shionogi Kanade
Hari Lahir: 17 Mac (Pisces)
Tahun penyertaan: 2021
Jabatan: Jabatan Komunikasi Maya
Misi: Untuk membawa penyembuhan melalui lagu.
Hashtag: #ShionogiKanade

Shionogi Kanade datang dari syarikat Shionogi & Company, Limited yang merupakan syarikat farmaseutikal Jepun terkenal dengan pembangunan Crestor. Syarikat ini sudah lama mendirikan perniagaan sejak tahun 1878, dan menjadi rasmi pada tahun 1919. Antara ubat yang dihasilkan adalah untuk hiperlipidemia, antibiotik, dan ubat-ubatan barah.
Untuk membaca segala liputan kami tentang VTuber, sila tekan pautan ini.
Sumber – Shionogi

Jangan lupa untuk ikuti kami di TikTok!
  @gamersantaimy
Tags: animefarmasiShionogi KanadeStreamerVTuber


The Flash Review – Permulaan Multiverse dalam dunia DC (SPOILER)

Filem yang dinantikan ramai peminat DC The Flash, akhirnya akan mula ditayangkan di Malaysia bermula 14 Jun 2023. Seperti yang dikatakan oleh James Gunn, filem The Flash adalah filem yang akan reboot francais DCEU menjadi DCU. Tetapi bagaimana mereka lakukan dengan menggunakan The Flash?

Review di bawah mengandungi SPOILER!
Tetapi sebelum itu, berikut adalah sedikit petunjuk mengelakkan kekeliruan:

Barry Allen (O) – Base Timeline (Ben Affleck/Batman, Gal Gadot/Wonder Woman)
Barry Allen (N) – New Timeline (Michael Keaton/Batman, Sasha Calle/Supergirl)

Synopsis

Kredit: Warner Bros. Malaysia
Dunia telah bertembung dalam “The Flash” apabila Barry Allen menggunakan kuasa besarnya untuk mengembara masa untuk mengubah peristiwa masa lampau. Tetapi apabila percubaannya untuk menyelamatkan keluarganya secara tidak sengaja mengubah masa depan, Barry telah terperangkap dalam sebuah realiti di mana General Zod telah kembali mengancam keamanan dan tiada Superhero untuk membantu.
Melainkan Barry dapat memujuk Batman yang telah bersara dan menyelamatkan Kryptonian yang dipenjarakan walaupun bukan dia yang dicari. Akhirnya, untuk menyelamatkan dunia di mana dia berada dan kembali ke masa depan, satu-satunya harapan Barry adalah untuk berlumba untuk nyawanya. Tetapi adakah pengorbanan ini cukup untuk reset semula alam semesta?
Perjalanan Cerita

Kredit: Warner Bros. Malaysia
Barry Allen telah kehilangan ibunya sewaktu dia kecil dan bapanya pula dipenjarakan atas sebab dituduh membunuh ibunya. Jadi, di dalam filem ini, Barry ingin kembali ke masa sewaktu ibunya hidup dan selamatkan ibu bapanya. Namun, terdapat konflik berlaku di dalam Speed Force selepas dia menyelamatkan ibu bapanya di mana terdapat satu entity yang menolak The Flash keluar daripada Speed Force dan tersangkut di timeline baharu.
Timeline baharu ini wujud selepas dia menyelamatkan ibubapanya. Mereka sekeluarga hidup bahagia, Gotham City adalah bandar yang paling selamat dan Superman langsung tidak pernah wujud di dalam dunia tersebut. Memandangkan dia pun tersangkut di timeline tersebut, dia pergi berjumpa dengan ibubapanya dan menghabiskan masa sebaik mungkin sebelum Barry Allen dunia tersebut muncul.
Selepas Barry Allen(N) muncul, Barry(O) pergi menyembunyikan diri dan membawa Barry (N) pergi naik ke biliknya dan siasat. Pada waktu itu, dia sedar yang timeline tersebut adalah sewaktu umurnya 18 tahun dan masih tidak mempunyai kuasa.
Selepas mengetahui umur, dia langsung menanyakan tentang tarikh pada hari tersebut. Tanpa melengahkan masa lagi, dia membawa Barry (N) ke sebuah makmal di Central City untuk mendapatkan kuasa tersebut.

Kredit: Warner Bros. Malaysia
Barry (N) pun dapat kuasa dan menjadi The Flash tetapi Barry(O) pula kehilangan kuasanya. Keesokan harinya, terdapat berita tergempar yang menunjukkan General Zod telah sampai ke bumi untuk mengambil kembali rakyat Kryptonian yang ada di bumi. Bermula dari sini Barry (O) mula mencari Superman, Wonder Woman, Aquaman dan ramai lagi.
Namun, pencarian tersebut terhenti apabila Barry (O) sedar yang dunia tersebut masih tidak mempunyai Meta human. Nasib menyebelahi mereka apabila mereka mencari Bruce Wayne/Batman (Michael Keaton) dan berjumpa dengannya.
Selepas Batman bersetuju untuk membantu mereka, mereka mula mencari Superman dan akhirnya jumpa sedikit petunjuk yang makhluk Kryptonian tersebut berada di penjara Rusia. Walau bagaimanapun, Superman yang dicari itu tiada tetapi hanya ada seorang perempuan yang telah terkurung.
Rupanya-rupanya perempuan yang diselamatkan itu adalah Supergirl yang bernama Kara Zor-El, sepupu kepada Superman. Tidak lama kemudian mereka kembali ke US dan langsung tidak mempunyai sebarang rancangan untuk mengalahkan General Zod. Selepas Supergirl mengumpul tenaga dan pulih, dia telah pergi berjumpa dengan General Zod. Malang sekali General Zod telah mengumumkan perang bersama penduduk bumi pada ketika itu.

Kredit: Warner Bros. Malaysia
Dalam masa yang sama, Barry (O) sedang cuba mencari jalan untuk mendapatkan kuasanya kembali dan Bruce (Michael Keaton) ingin membantu dia. Dengan segala ilmu yang mereka berdua ada, mereka cuba untuk menarik pancaran kilat dan salurkan kepada Barry (O). Percubaan tersebut telah gagal tetapi Supergirl mempunyai rancangan lain dan membawanya naik ke langit dan mereka berdua telah dipancar oleh kilat.
Akhirnya, Barry telah mendapatkan kuasanya kembali dan bersedia untuk beraksi. Semasa tiba di medan perang menentang General Zod, kedua-dua Barry Allen berlawan dengan askar-askar kecil dan Batman pula berlawan dari langit dengan menggunakan Batplane.
Rancangan mereka adalah untuk melengahkan masa untuk Supergirl berlawan dengan General Zod. Malang sekali rancangan itu tidak berjaya dan Batman bersama Supergirl telah mati. Kedua-dua The Flash telah cuba untuk menyelamatkan mereka berdua dengan memasuki Speed Force dan mengundurkan masa. Tetapi, hasilnya tetap sama. Mereka berdua tetap mati tidak kira berapa kali pun The Flash cuba menyelamatkannya.
Selepas mencuba untuk menyelamatkan mereka berdua, The Flash (O) akhirnya sedar yang perbuatan itu salah dan dunia itu memang akan mati tidak kira apa yang berlaku. Namun, The Flash (N) memasuki Speed Force dan cuba untuk menyelamatkan dunianya banyak kali tetapi nasib memang tidak menyebelahinya dan gagal tidak kira apapun.

Kredit: Warner Bros. Malaysia
The Flash (O) cuba menghalang perbuatan The Flash (N) dan perbalahan diantara mereka pun bermula. Dan munculnya kembali entity yang menolak Barry (O) ke dalam timeline baru itu. Rupa-rupanya, entity tersebut adalah The Flash (N) yang telah berulang kali masuk keluar Speed Force untuk menyelamatkan dunia tersebut. Dia telah menjadi sangat tua dan rupanya langsung tidak seperti The Flash.
Dalam masa yang sama, mereka juga dapat melihat yang timeline lain berlanggar diantara satu sama lain dan dunia-dunia tersebut pun bakal musnah. Semasa dunia hampir hancur, banyak cameo yang telah ditunjukkan.
Mereka bertiga berbalah dan entity tersebut ingin membunuh The Flash (O) tetapi The Flash (N) menyelamatkannya dan terbunuh di dalam Speed Force. Memandangkan Entity tersebut adalah The Flash (N), dia pun telah mati selepas dia membunuh The Flash (N).
The Flash (O) kembali ke timelinenya dan mengubah balik masa di mana ibunya mati dan bapanya dipenjarakan. Tetapi apa yang Barry buat adalah daripada menyelamatkan ibunya, dia pergi menyelamatkan bapanya daripada dituduh membunuh isterinya sendiri.
Namun, perubahan yang dilakukan oleh Barry sebenarnya telah mengubah timelinenya sendiri di mana Bruce Wayne di dunianya adalah bukan lakonan Ben Affleck tetapi adalah lakonan George Clooney di dalam filem Batman & Robin pada tahun 1997.

Kredit: Warner Bros. Malaysia
Pada pendapat saya, perjalanan cerita filem ini agak menarik dan masih mudah difahami walaupun mereka memperkenalkan konsep Multiverse dan Time Travel buat kali pertama di dalam francais DC. Filem ini juga memperkenalkan sedikit mengenai multiverse dan bagaimana ia berfungsi tetapi saya rasa, mereka tidak cukup untuk menekankan lagi dalam bahagian Time Travel.
Di dalam filem ini, kita akan melihat yang The Flash akan masuk ke dalam Speed Force dan mengembara masa yang lalu dan juga ke hadapan. Tetapi apabila dia melakukan sedikit interaksi dalam masa lampau, universe baru akan muncul. Dalam masa yang sama, terdapat satu kesan yang boleh menyebabkan dunia hancur semasa melakukan perkara tersebut seperti apa yang ditunjukkan di dalam filem ini.
Cameo

Kredit: Warner Bros. Malaysia
Di dalam filem ini, banyak cameo yang dilakukan oleh Warner Bros. Terutama sekali adalah watak-watak Superman lama seperti lakonan Christopher Reeve dan Nicolas Cage.
Selain daripada Superman, terdapat juga watak Batman seperti George Clooney dan ramai lagi. Saya rasa cameo seperti ini sangat penting lagi-lagi untuk peminat-peminat DC di luar sana kerana dapat merasakan sedikit rasa nostalgia.
Aksi

Kredit: Warner Bros. Malaysia
Dari awal sehingga habis, filem ini penuh dengan aksi yang tidak membosankan. Lagi-lagi dengan watak The Flash yang memerlukan efek “slow motion” pada aksinya, sudah pasti ia berhasil untuk menjadikan saya kagum semasa menontonnya. Terutama sekali semasa The Flash (O) menyelamatkan bayi-bayi dalam kejadian rompakan di Gotham City General Hospital dalam permulaan filem. Saya sememangnya kagum dengan aksi-aksi seperti itu.
Selain itu, lawak-lawak yang mereka cuba ketengahkan adalah sangat baik dan langsung tidak rasa janggal jika nak dibandingkan dengan filem Shazam yang telah ditayangkan pada bulan Mac yang lepas. Saya boleh katakan yang lawak-lawak mereka tidak hambar dan dapat disampaikan dengan sangat baik.
CGI & VFX

Kredit: Warner Bros. Malaysia
Walau bagaimanapun, saya dapat merasakan yang CGI yang digunakan adalah terlalu banyak dan menjadikan filem ini agak kurang sentuhan dari segi lakonan sebenar. Saya faham yang CGI itu akan membuatkan filem-filem seperti ini jadi lebih menonjol.
Tetapi terdapat beberapa adegan yang agak pelik bagi saya. Contohnya seperti di dalam Speed Force di mana mereka menggunakan terlalu banyak CGI untuk menunjukkan apa yang sedang berlaku di dalam timeline tersebut.
Namun, VFX yang diberikan kepada beberapa adegan sudah pasti agak cantik dan langsung tidak menampakkan ia pelik. Seperti kilat-kilat yang dikeluarkan oleh watak The Flash, saya rasa ia sangat sempurna dan kena dengan situasi di mana kedua-dua The Flash membuat kombo semasa mereka bertempur dengan askar-askar General Zod.
Kesimpulan

Kredit: Warner Bros. Malaysia
Pada pendapat saya, filem ini adalah sangat sesuai untuk reboot DCEU kepada DCU kerana The Flash mempunyai kebolehan untuk menukar segala kemungkinan yang ada di dunia. Dengan hanya melakukan sedikit interaksi, dia boleh mencipta satu timeline baharu dan mungkin akan memusnahkan dunia.
Filem ini juga mengetengahkan konsep Multiverse dan Time Travel tetapi saya rasa agak mereka hanya memerlukan beberapa sentuhan di dalam konsep time travel untuk menjadikan filem ini lebih baik.
Prestasi Ezra Miller sebenarnya sangat mengagumkan, dia bukan membawa satu watak tetapi dua watak dan kedua-duanya sangat menjadi. Memandangkan saya agak kurang tertarik dengan lakonannya sebelum ini, filem ini nampaknya berjaya untuk mengetengahkan lagi bakat Ezra Miller. Saya setuju dengan apa yang pengarah filem ini katakan di mana “Tiada siapa yang boleh menggantikan Ezra Miller di dalam The Flash, jika terdapat sekuel”.

Kredit: Warner Bros. Malaysia
Secara keseluruhan, saya sangat berpuas hati dengan The Flash kerana mereka dapat menonjolkan bakat Ezra Miller sebagai seorang superhero di dalam filem ini. The Flash juga boleh menjadi contoh yang baik kepada filem-filem DCU selepas ini. Memandangkan timeline DCEU pun telah diolah semula, harapnya banyak lagi filem DCU selepas ini akan menyentuh bahagian Multiverse dan Time Travel lagi.
The Flash akan bermula ditayangkan di Malaysia bermula 14 Jun 2023 di GSC dan TGV Cinemas Malaysia.
Untuk mendapatkan lebih banyak review mengenai game, filem dan teknologi, sila ke pautan ini.
Jangan lupa untuk ikuti kami di TikTok!
  @gamersantaimy
The Review

8
Score

Review Breakdown

The Flash akan mula ditayangkan di Malaysia pada 14 Jun 2023.
0

Tags: dceuDCUThe Flash


COD: Vanguard beri akses seminggu percuma untuk Multiplayer dan Zombies!

Call of Duty (COD) Vanguard sekali lagi hadir secara percuma untuk dimainkan oleh semua gamer. Anda diberi akses seminggu untuk bermain mod multiplayer dan Zombies bermula hari ini sehinggalah 26 Julai jam 11 pm. Anda juga boleh merasai peta terbaru Vanguard, USS Texas 1945, Blueprint Gun Game serta peta Zombies baru, Shi No Numa. Bukan setakat itu, Mercenaries of Fortune juga boleh diakses sewaktu minggu tersebut.

Berlayar di USS Texas 1945, peta multiplayer klasik yang pertama kali diperkenalkan dalam COD: WWII. Rekaan peta menggalakkan penglibatan yang berterusan. Jadi bersedia untuk mempertahankan kedudukan anda dan selesaikan objektif.

Tunjukkan kecekapan senjata anda dalam Blueprint Gun Game. Jadilah yang pertama untuk menggunakan 18 senjata berbeza untuk memenangi perlawanan. Hapuskan pemain dengan senjata semasa anda beralih ke senjata yang seterusnya atau bawa mereka keluar dengan serangan jarak dekat untuk membiarkan mereka kembali gunakan satu senjata.

Shi no Numa membawa round-based Zombies yang klasik ke Vanguard. Terdapat khabar angin tentang peninggalan yang terletak jauh di perdalaman paya yang boleh memutuskan ikatan antara penjahat Von List dan Kortifex the Deathless. Misi anda adalah untuk hasilkan senjata hebat, cari peninggalan tersebut dan bongkar masa lampau Kortifex.

Sebagai tambahan kepada peta dan mod yang  ditambah, pemain Akses Percuma akan mendapat akses kepada stok penuh kandungan Vanguard, termasuk peta multiplayer seperti Sphere, Mayhem, Shipment dan Das Haus. Cuba mod klasik dan lebih baharu seperti Team Deathmatch, Domination, Hardpoint dan Arms Race.

Akses Percuma multiplayer dan Zombies COD Vanguard bermula pada 20 Julai dan berakhir pada 26 Julai. Muat turun tambahan diperlukan untuk dimainkan. Anda boleh lawati laman web rasmi untuk maklumat lanjut mengenainya.
 Muat turun di sini

Call of Duty: VanguardPublisher: ActivisionRelease Date TBCPlayStation 4, PlayStation 5, Steam, Xbox One, Xbox Series X|S
Call of Duty: Vanguard adalah tajuk baru yang bakal tiba ke siri Call of Duty. Game ini telah dibangunkan oleh Sledgehammer Games, iaitu studio yang sama menghasilkan Call of Duty: World at War II, dan Vanguard juga membawa pengalaman Perang Dunia ke-2 seperti sebelumnya.

Jangan lupa untuk ikuti kami di TikTok!
  @gamersantaimy
Tags: Call of Duty: VanguardmultiplayerPercumazombies


Maklumat GeForce GTX 1660 Ti telah dibocorkan?

Untuk pengetahuan korang, dekat dalam Internet ada gambar GeForce GTX 1660 Ti yang bersama dengan kotak, termasuk sedikit informasi tentang GTX 1660 Ti ni. Jadi apa informasi dan gambar yang dikatakan kat dalam GTX 1660 Ti tu?

GALAX Product Boxes Confirm GeForce GTX 1660 Ti is Real https://t.co/sbM5qZ9STz pic.twitter.com/SO3tOyLygg

— TechPowerUp (@TechPowerUp) February 11, 2019

GTX 1660 Ti ni sesuai bagi sesiapa yang tak mampu GTX 2070 Ti dan ini adalah pengganti yang baik, dengan pelbagai informasi tentang GTX 1660 Ti, tetapi tiada tanda harga tentang GTX 1660 Ti yang terbaru ini.

So, korang nak try ke GTX 1660 Ti ni? Maybe dengan harga yang leboh baik dan lebih murah berbanding RTX 2060, Semestinya ini adalah Pilihan Alternatif bagi pengguna PC? Itu terpulang kepada korang sendiri.

Jangan lupa untuk ikuti kami di TikTok!
  @gamersantaimy
Tags: geforceGTX 1660 TiRTX


Apple Arcade Januari 2023: Episode XOXO & Illustrated diantara yang tiba di iOS!

Sempena ketibaan bulan Januari 2023, Apple telah mengumumkan barisan game iOS baharu yang bakal tiba melalui langganan Apple Arcade termasuk Episode XOXO dan Illustrated. Sebanyak 4 game baru akan ditambah dan berikut adalah senarai lengkap:

What's Next on Apple Arcade:❤ @Episode XOXO by Pocket Games✍ Illustrated by @borderleap🏇 Pocket Card Jockey: Ride On! by #GameFreak🧩 Squiggle Drop by @NoodlecakeGames⏰: https://t.co/J0aqrujsZE pic.twitter.com/CBaM5oHou8

— Apple Arcade (@AppleArcade) January 3, 2023

Episode XOXO – 6 Januari 2023

Dibangunkan oleh Pocket Gems’ Episode Interactive Studio, Episod XOXO ialah game penceritaan interaktif yang menampilkan koleksi cerita yang semakin berkembang di mana pemain memilih nasib mereka sendiri — menjalani cerita mereka dengan percintaan, pengembaraan dan drama. Permainan ini akan dilancarkan dengan lima cerita asli termasuk Little Star, The Royal Bachelor, No Time For Love, The Secret He Keeps, dan Road To Wonderland.
Illustrated – 13 Januari 2023

Illustrated memberikan pemain dalam ilustrasi yang indah dan cerita di belakangnya. Menampilkan gameplay kreatif yang menggabungkan teka-teki jigsaw dan perkataan di mana setiap teka-teki bermula dengan ilustrasi yang diwakili sebagai lakaran konsep awal, dipasangkan dengan kata-kata tersembunyi kisah artis di sebalik karya seni mereka.
Pocket Card Jockey: Ride On! – 20 Januari 2023

Pemain akan berlumba menuju kemenangan dengan mengosongkan kad dengan nombor berurutan secara berturut-turut. Lebih banyak kad yang dikosongkan, lebih baik mood kuda mereka — yang seterusnya membantu mereka mengecas tenaga semasa perlumbaan. Kedudukan kuda mereka di trek menentukan kesukaran pusingan solitaire mereka.
Squiggle Drop – 27 Januari 2023

Squiggle Drop ialah game teka-teki yang menggunakan kreativiti dan imaginasi untuk menyelesaikan teka-teki fizik yang menawan dengan melukis satu bentuk. Pemain boleh menyelesaikan lebih 100 teka-teki, setiap satu dengan penyelesaian berbilang dan selalunya mengejutkan dan memperoleh ganjaran untuk membina Squiggletown mereka sendiri.

Dalam banyak-banyak game yang ada di Apple Arcade, mana satu korang paling teruja untuk cuba pada Januari 2023 – adakah Episode XOXO jadi pilihan atau mungkin Illustrated? Untuk membaca segala liputan kami tentang Apple Arcade, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Apple ArcadeApple Arcade January 2023Januari 2023


[PCGS 2020] DLC “Remnant: From The Ashes Subject 2923” diumumkan!

Penerbit Perfect World Entertainment dan Pembangun Gunfire Games telah mengumumkan di PC Gaming Show 2020 bahawa Remnant: From the Ashes “Subject 2923” boleh dimuat turun. Ia akan dilancarkan untuk PlayStation 4, Xbox One, dan PC melalui Steam pada 20 Ogos.

Berikut adalah gambaran keseluruhan kandungan yang boleh dimuat turun, melalui Perfect World Entertainment:

Zon baru, senjata, barang dan banyak lagi mengakhiri Root untuk selama-lamanya. Subject 2923 akan memperkenalkan mod kempen baru “Subject 2923”, yang menyimpulkan Remnant: From the Ashes pasca-apokaliptik yang mendebarkan. DLC juga akan dipenuhi dengan dua zon unik, pencarian baru, bos, senjata, perhiasan, set baju besi dan banyak lagi.

Dalam mod kempen yang baru, pemain akan mengetahui asal-usul Dreamer Program dan kaitannya dengan Root. Berikutan kejatuhan Dreamer, perjalanan menjadi lebih tenang, dan lebih banyak manusia berani ke bandar. Harapan telah dinyalakan semula, tetapi Bumi belum lagi menyingkirkan Root. Semasa pemain mencari lokasi Root yang tersisa, mereka akan bertemu dengan sekutu yang tidak dijangka, melintasi zon dan dimensi yang tidak dikenali, dan mengatasi ancaman baru untuk menghentikan kekuatan jahat ini untuk selamanya.

Campaign Mode Baru: Subject 2923: Pemain akan mengetahui asal-usul ‘The Dreamers’ dan bagaimana mereka berhubung dengan Root yang ditakuti dalam kempen baru ini – meneruskan kisah Remnant: From the Ashes dengan ekspedisi ke Ward Prime, dan beberapa lokasi baru.
Zon, Bos, dan Pencarian Baru: Dari kawasan luar bandar dan pangkalan tentera yang terbengkalai di Bumi yang hancur, hingga ketinggian dunia pergunungan yang sejuk dan tidak kenal ampun, Reisum, pemain akan menghadapi cabaran baru yang sengit ketika mereka meneruskan perjuangan mereka untuk terus hidup.

Superior Firepower: Pemain akan melengkapkan watak mereka untuk bertahan dalam pengalaman baru yang berbahaya ini, memilih dari sejumlah senjata baru dan modifikasi, set baju besi dan kulit baru, dan perhiasan baru.
Kemas Kini, Kelangsungan Hidup, dan Mod Hardcore: Ancaman baru muncul dalam Survival Mode dan Adventure Mode, kerana monster, ruang bawah tanah, dan bos dari Reisum ditambahkan ke rotasi – sementara Survival Mode dan Hardcore Mode menerima rangkaian ganjaran baru.

Jangan lupa untuk ikuti kami di TikTok!
  @gamersantaimy
Tags: Gunfire GamesPerfect World EntertainmentRemnant: From The AshesRemnant: From The Ashes Subject 2923


PlayStation 5 vs. Xbox Series X: Manakah yang lagi hebat?

Tidak mengejutkan bahawa tahun 2020 adalah tahun paling GEMPAK dalam sejarah gaming, dengan pelancaran dua konsol gaming next-gen: PlayStation 5 oleh Sony dan Xbox Series X oleh Microsoft.

Perang konsol ini akan bermula Holiday 2020 (akhir tahun 2020), kerana kedua-dua konsol ini akan dilancarkan pada penghujung tahun 2020 walaupun tiada tarikh rasmi diumumkan. Sudah pasti, setiap gamer di seluruh dunia akan memberi perhatian sepenuhnya pada Sony dan Microsoft untuk menarik perhatian kita dengan teknologi terbaru dan tercanggih dari segi prestasi dan permainan video eksklusif.

Sebelum saya sambung, mari kita lihat apakah isi kandungan PlayStation 5 dan Xbox Series X:

Konsol
PlayStation 5
Xbox Series X

Processor
8-Core AMD Ryzen Zen 2 CPU
8-Core AMD Ryzen Zen 2 CPU 1.6GHz

Grafik
AMD Oberon GPU (menyokong ray-tracing)
AMD Arcturus GPU (menyokong ray-tracing)

RAM
GDDR6 SDRAM
16GB GDDR6 SDRAM

Video Output
4K (max 8K)
120Hz refresh rate
Up to 120fps
4K (max 8K)
120Hz refresh rate
Up to 120fps

Storage
1TB SSD
1TB SSD

VR
Yes
TBA

Backwards Compatibility
PS4
Xbox, Xbox 360, Xbox One

Cloud Gaming/Streaming
PlayStation Now/Remote Play
Project xCloud

Harga
TBA
TBA

Tarikh pelancaran
Holiday 2020
Holiday 2020

Prestasi
PlayStation 5 dan Xbox Series X mendemostrasikan kekuatan grafik dan kuasa pemprosesan yang tinggi. Nampaknya kedua-dua konsol ini akan menggunakan CPU yang sama, dan juga ray-tracing. Gabungkan ciri-ciri itu dengan resolusi 4K (sehingga 8K, tidak rasmi) dan refresh rate 120Hz yang mengagumkan, PlayStation 5 dan Xbox Series X adalah lebih kurang sama kuat dengan beberapa high-end PC hari ini.
Dari segi RAM, hanya Xbox sahaja yang disahkan mempunyai jumlah 16GB, jadi ia sepatutnya beroperasi dengan sangat lancar. Walaupun RAM PS5 belum lagi diumumkan, kami telah melihat betapa hebatnya PS5 dengan kelajuan loading yang tidak masuk akal. Boleh baca artikel kami di sini.
Backwards Compatibility
Apa yang tidak seronok kalau membeli konsol baru adalah game yang anda sayang tidak boleh dimainkan. Isu ini sentiasa menjadi masalah bagi konsol baru, terutamanya apabila game eksklusif di konsol itu tidak begitu menarik. Sony dan Microsoft berharap untuk mengatasi masalah ini, dengan memberi keupayaan untuk bermain permainan video pada konsol terdahulu di PlayStation 5 dan Xbox Series X.
Walaupun Backwards Compatibility milik PS5 hanya tersedia untuk permainan video PS4, Xbox Series X mempunyai pilihan yang lagi luas sehingga di konsol Xbox yang pertama. Walaupun Xbox Series X memenangi aspek ini, anda tidak boleh memandang rendah kepada pilihan game PS4 yang tersedia untuk PS5. Game seperti Bloodborne dan Uncharted 4 telah memikat hati ramai gamers di awal pelancaran PS4, dan judul-judul seperti Horizon Zero Dawn, Marvel’s Spider-Man dan God of War, kemudian menjadi antara permainan video paling hebat pernah dicipta.
Untuk konsol Xbox Series X, francais Halo adalah sesuatu yang tidak boleh dilepaskan. Yang pertama dan kedua adalah antara game Halo paling terkenal dan hanya wujud di Xbox pertama. Dengan Backwards Compatibility, anda boleh mengulangi sejarah francais ini.
Cloud Capability
Cloud-based gaming adalah satu penambahan yang menarik. Sony sudah pun bermula dengan Remote Play di PS4 dan PS Vita, dan baru-baru ini di iOS, tetapi ia masih bukan cara yang praktikal untuk “stream” di peranti lain. Sony masih akan menambah Remote Play ke PS5, tetapi saya berharap ia sebuah penambahbaikan yang ketara.
Project xCloud oleh Microsoft juga akan ditampilkan di Xbox Series X. Buat masa ini, Project xCloud dilaporkan mempunyai 3,500 permainan video yang tersedia untuk “streaming“, tetapi jumlah itu akan meningkat dengan ketibaan XSX.
Estetika Reka Bentuk

Pada masa ini, kami hanya mempunyai imej untuk reka bentuk PS5, berterima kasih kepada development kit yang dibocorkan di atas talian. PS5 akan muncul dengan penampilan baru, di mana badannya mengambil bentuk “V” yang besar (angka Roman untuk nombor lima). Seperti yang dibincangkan sebelum ini, ia akan menggunakan kawalan sentuhan (touch controls), dengan lampu LED sebagai butang. Seterusnya, apa yang saya tahu tentang controller terbaru PS5 ialah ia mempunyai ciri-ciri maklum balas haptik dan trigger adaptif. Reka bentuk ini sangat berbeza dengan yang lama dan pasti akan mengubah bagaimana DualShock berasa di tangan kita.
Xbox Series X pula mengambil bentuk yang lebih menarik dan membuang reka bentuk kotaknya kepada sebuah mini-tower. Walaupun reka bentuk ini mencetuskan meme tanpa henti di Internet, ketua Xbox, Phil Spencer menjelaskan rasional reka bentuk ini di dalam sebuah blog post:
Reka bentuk ini membolehkan Xbox Series X menjana empat kali ganda kuasa pemprosesan berbanding Xbox One X dalam cara yang paling senyap dan cekap. Ini adalah sesuatu yang amat penting untuk memberi gameplay yang benar-benar imersif. Kami juga mencipta Xbox Series X untuk menyokong kedua-dua orientasi menegak dan mendatar.
Permainan Video Eksklusif

Dilema terbesar untuk menghadapi ialah konsol manakah yang mempunyai permainan video eksklusif yang lebih menarik. Pada masa ini, kedua-dua konsol mempunyai satu game yang akan dilancarkan. Di Video Game Awards 2019, kita tahu bahawa Halo Infinite dan Senua’s Saga: Hellblade II akan dilancarkan bersama Xbox Series X. Itu rasanya sebab yang cukup kukuh untuk membeli Xbox Series X.

Di bahagian Sony pula , action-RPG baru bernama Godfall oleh Gearbox Software sedang dalam pembangunan. Pada masa sama, sebuah lagi permainan video yang tidak diumumkan lagi sedang dibangunkan oleh Bluepoint Games. Sekiranya anda tidak kenal Bluepoint Games, mereka adalah minda di belakang Shadow of the Colossus Remastered dan Uncharted: The Nathan Drake Collection.
Kesimpulan

PlayStation 5 dan Xbox Series X akan membuka jalan untuk generasi seterusnya bagi console gaming. Walaupun kita harus tunggu hingga hujung tahun untuk pelancaran mereka, kemunculan kedua-dua konsol ini telah dilaporkan jauh lebih awal dari pengumuman rasmi mereka. Sekiranya anda mempertimbangkan untuk membeli konsol baru, mungkin lebih baik untuk menunggu hingga penghujung tahun ini dan upgrade diri ke konsol next-gen terkini.

Jangan lupa untuk ikuti kami di TikTok!
  @gamersantaimy
Tags: 2020Microsoftnext-gen consoleplaystation 5SonyXbox Sereis X


“404 GAME RE:SET” Diumumkan, Game Mobile Terbaru SEGA Bersama Pencipta NieR: Automata!

Yoko Taro, pencipta game yang terkenal dengan siri NieR hadir dengan game terbaru bersama SEGA. Game baru yang bertajuk “404 GAME RE:SET (ERROR GAME RESET)” merupakan sebuah game mobile RPG yang akan tersedia di iOS dan Android.

Dalam teaser tersebut, kita boleh nampak logo SEGA di merata-rata tempat selepas ia monopoli skrin telefon. Selepas itu terdapat teks yang bermaksud “Cipta masa depan yang lebih cerah” dan “Musnahkan SEGA” terpampang sebelum menunjukkan tarikh “10.2.2023” di mana “Dunia akan berubah”.

Kalau anda ingin tahu, tarikh tersebut merupakan tarikh livestream yang akan mendedahkan pelbagai maklumat mengenai game baru ini. Ada kemungkinan besar Yoko Taro akan turut serta dalam livestream tersebut. Game RPG tersebut akan dilancarkan pada tahun 2023 di Jepun. Masih tiada maklumat jika versi global akan dilancarkan atau tidak.

Laman web rasmi game juga sudah tersedia, cuma kita tidak boleh akses buat masa ini. Ada kemungkinan besar ia akan tersedia apabila livestream game tamat nanti.
Bukan setakat itu sahaja, kempen pra-daftar sedang berlangsung. Jadi kalau anda ada akaun Jepun, boleh pra-daftar 404 GAME RE:SET sekarang. Apabila game dilancarkan nanti, pemain berpeluang untuk mendapatkan 10 pull gacha. Selalunya kalau ada gacha, game mobile ini mesti percuma untuk dimainkan dengan pembelian dalam game.
Apa pun kita tunggu sahaja maklumat lanjut mengenai 404 GAME RE:SET. Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: 404 GAME RE:SETsegaYoko Taro


Senarai game percuma PlayStation Plus untuk Jun 2021 didedahkan!

Permainan percuma PlayStation Plus yang dirancang untuk bulan Jun 2021 telah didedahkan di mana pelanggan PlayStation Plus dapat menantikan tiga permainan hebat bermula bulan depan. Sony mengumumkan hari ini bahawa pelanggan akan mendapat Operation: Tango, Virtua Fighter 5: Ultimate Showdown, dan Star Wars: Squadrons secara percuma pada bulan Jun selagi mereka mempunyai langganan aktif. Setiap permainan boleh dimuat turun pada 1 Jun.

Your PlayStation Plus games for June: Operation: Tango, Virtua Fighter 5: Ultimate Showdown, Star Wars: Squadrons. Available starting June 1: https://t.co/PbSrubWFTr pic.twitter.com/LjadkCT1CC

— PlayStation (@PlayStation) May 26, 2021

Star Wars: Squadrons dan Virtua Fighter 5: Ultimate Showdown adalah dua permainan yang mungkin ramai sudah kenal, tetapi jangan pandang rendah pada Operation: Tango, yang hanya boleh dimuat turun di PlayStation 5. Berikut adalah info untuk setiap permainan:
Operation: Tango

“Bekerjasama untuk menyelamatkan dunia dalam “cooperative spy adventure” ini. Cabar diri sendiri dan rakan-rakan untuk bersaing dalam talian demi menyelesaikan misi berbahaya di seluruh dunia dalam dunia berteknologi tinggi. Gabungkan sejumlah kemahiran dari sudut pandangan yang berbeza – bermain sama ada Hacker atau Agent – untuk mengatasi cabaran asimetri, dengan hanya suara anda untuk menghubungkan anda. Kerja berpasukan sangat penting, dan komunikasi adalah kunci! Operation: Tango menghendaki kedua-dua pemain untuk mempunyai akses ke mikrofon yang berfungsi.”
Virtua Fighter 5: Ultimate Showdown

“Permainan ikonik ‘one-on-one’ Sega telah mendapat remaster, diawasi oleh pembangun Ryu Ga Gotoku Studio. Membuat debut di PlayStation Plus dan PlayStation Now, mana-mana veteran dan pendatang baru Virtua Fighter dapat menguji mod dalam talian baru seperti ‘ranked match’, kejohanan dan liga, sambil menikmati visual yang diperbaiki dan UI yang direka bentuk semula.”
Star Wars: Squadron

“Kuasai seni pertempuran starfighter, dan pelajari apa ertinya menjadi juruterbang dalam kisah Star Wars yang mengasyikkan setelah peristiwa Return of the Jedi yang dilihat dari perspektif dua pihak. New Republic memperjuangkan kebebasan. Empire ingin memerintah. Kendalikan kenderaan ikonik seperti pesawat tempur X-wing dan TIE, ubahsuai senjata dan kosmetik, bahagikan kuasa antara senjata, perisai dan mesin. Anda juga akan mempunyai pilihan untuk bermain secara realiti maya di PS VR!”
Permainan PlayStation Plus percuma bulan Jun 2021 akan tersedia mulai 1 Jun. Untuk segala liputan kami tentang PlayStation, sila tekan pautan ini.
Sumber – PlayStation
Jangan lupa untuk ikuti kami di TikTok!
  @gamersantaimy
Tags: Jun 2021Operation: TangoPlayStation plusStar Wars: SquadronsVirtua Fighter 5: Ultimate Showdown


Sumpahan dan dendam – Ini senarai anime horror untuk anda layan!

Bulan Oktober sering dikaitkan dengan sambutan Halloween malah banyak juga filem seram yang ditayangkan pada bulan itu. Filem siri seram Halloween juga akan ditayangkan tidak lama lagi di pawagam. Jadi, hari ini saya ingin membawa anda ke dunia horror Jepun dengan barisan anime horror untuk ditonton sempena bulan seram ini! Jangan lupa ajak kawan anda tonton sekali, jika anda seorang penakut.

Another

Another pertama kali ditayang kan pada tahun 2012 dan antara anime horror yang masih disukai ramai. Ia merupakan adaptasi novel ringan yang ditulis oleh Yukito Ayatsuji.

Pada tahun 1972, seorang pelajar yang popular di kelas 3-3 Yomiyama North Middle School bernama Misaki meninggal dunia semasa persekolahan. Sejak itu, kota Yomiyama diselimuti oleh suasana yang menakutkan, dari rahsia gelap yang tersembunyi.
26 tahun kemudian, Kouichi Sakakibara yang berusia 15 tahun berpindah ke kelas 3-3 Yomiyama North dan selepas itu mengetahui suasana yang pelik dan suram yang ada pada setiap pelajar. Dia juga mendapati dirinya tertarik dengan Mei Misaki, pelajar yang misteri dan memakai eyepatch; namun, seisi kelas dan guru-guru seperti mengabaikan kewujudannya. Tanpa mengendahkan peringatan dari semua orang termasuk Mei, Kouichi bukan sahaja dekat dengan Mei malah kebenaran di sebalik fenomena mengerikan yang melanda kelas 3-3 Yomiyama North. Another mengikuti Kouichi, Mei, dan rakan sekelas mereka ketika mereka ditarik ke dalam teka-teki yang mengelilingi rangkaian peristiwa tragis yang tidak dapat dielakkan dan mengungkap kisah ngeri Yomiyama.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Hell girl

Hell girl antara anime yang pernah ditayangkan di Malaysia dan anda juga pasti mengenalinya. Ia juga mempunyai empat musim untuk ditonton dan dihasilkan oleh Studio Deen.
Adakah anda pernah mendengar mengenai Hell Correspondence? Hanya mereka yang mempunyai dendam yang kuat boleh mengakses laman web misteri ini pada tengah malam, yang membolehkan mereka memasukkan nama sesiapa dan meminta orang itu dibawa terus ke neraka. Ai Enma, Gadis Neraka, tidak akan menilai sama ada sasaran yang dipilih layak mendapat hukuman; dia hanya akan membalas dendam terhadap mereka untuk anda. Tidak banyak yang diketahui mengenai gadis muda ini selain dia dengan pantas menjalankan tugasnya dengan bantuan tiga anak patung jerami. Tetapi ada bayarannya, pengguna yang menggunakan khidmat Hell Correspondence juga akan dihantar ke neraka selepas mati.
Itou Junji: Collection

Itou Junji: Collection merupakan anime kompilasi dari karya seram dari mangaka horror terkenal, Itou Junji. Ia telah ditayangkan pada tahun 2018 dan mempunyai 12 episod.
Di siang hari dan di tengah malam, misteri seram menanti dalam bayang-bayang gelap di setiap sudut. Mereka tidak dapat dijelaskan, tidak dapat dihindari, dan tidak dapat dikalahkan. Bersedia, atau anda mungkin menjadi mangsa seterusnya.
Duduk dalam ketakutan dengan kisah seram trauma yang tiada tandingannya terungkap. Kisah, seperti sumpahan batu jade yang membuka lubang di seluruh badan korbannya; mimpi buruk yang merangkumi beberapa dekad; semangat yang menarik di persimpangan jalan berkabus yang memberikan nasihat; dan slug yang membesar di dalam mulut seorang gadis. Ikuti dengan teliti, untuk kisah-kisah supernatural yang mengerikan dari Ito Junji: Collection.
Mieruko-chan

Mieruko-chan adalah anime horror terbaru yang masih ditayangkan. Jadi memang padanlah dengan tarikh tayangannya pada bulan Halloween ini. Anime ini dihasilkan oleh Studio Passione dan dijangka mempunyai 12 episod.
Miko hanyalah seorang pelajar sekolah menengah biasa tetapi hidupnya menjadi kacau-bilau apabila dia tiba-tiba mula melihat monster yang mengerikan. Walaupun benar-benar ketakutan, Miko meneruskan kehidupan sehariannya, berpura-pura tidak menyedari kengerian yang melingkupinya. Dia harus menahan rasa takut untuk menjaga dirinya dan rakannya Hana dari bahaya. Menggabungkan komedi dan seram, Mieruko-chan menceritakan kisah seorang gadis yang cuba menangani perkara paranormal dengan tidak mengambil peduli terhadapnya.
Yami Shibai

Yami Shibai merupakan anime horror yang menceritakan kisah seram pendek. Ia telah dihasilkan oleh studio ILCA dan kini mempunyai 9 musim. Setiap musim mempunyai 13 episod tersedia untuk anda tonton.
Pencerita bertopeng kuning misteri adalah seorang lelaki yang nama dan asal sebenarnya tidak diketahui. Dia muncul pada waktu senja di mana kanak-kanak berkumpul dan membaca kisah-kisah menyeramkan berdasarkan legenda bandar Jepun, yang menarik perhatian penonton mudanya. Walau bagaimanapun, Pencerita itu bukanlah pencerita biasa. Dia menggabungkan kamishibai, alat gulungan kertas tradisional, untuk menambahkan visual ke dalam penceritaannya.
Rangkaian kisah seram pendek, Yami Shibai bermula dengan seorang lelaki yang pindah ke sebuah apartmen baru segera merasakan renungan jahat terhadapnya. Satu talisman pelindung melekat di atas silingnya, yang melindunginya dari sesuatu yang berbahaya. Setiap kisah lebih menakutkan, lebih mengerikan, dan lebih memilukan kerana penonton akan mendapati diri mereka tersedut ke dunia seram pencerita.
Corpse Party

Salah satu anime yang wajib ditonton untuk peminat horror dan gore. Coprse Party merupakan adaptasi dari permainan horror RPG yang dibangunkan oleh Team GrisGris.
Sembilan pelajar berkumpul di sekolah menengah mereka pada waktu malam untuk mengucapkan selamat tinggal kepada rakannya. Seperti kebiasaan dalam kalangan pelajar sekolah menengah, mereka melakukan ritual agar mereka kekal berkawan selama-lamanya, menggunakan kertas kecil yang berbentuk seperti anak patung.
Namun, para pelajar tidak menyedari bahawa daya tarikan ini dihubungkan dengan Heavenly Host Academy — sebuah sekolah rendah yang musnah bertahun-tahun yang lalu setelah siri pembunuhan mengerikan berlaku, sebuah sekolah yang terletak di tapak Kisaragi Academy mereka sendiri. Sekarang, terperangkap dalam dimensi alternatif dengan hantu dendam masa lalu, para pelajar mesti bekerjasama untuk melarikan diri – atau bersama dengan semangat yang disumpah selamanya.
School Live

Dari siri manga dengan nama yang sama yang ditulis oleh Norimitsu Kaihou dan digambarkan oleh Sadoru Chiba, Gakkougurashi! Anime ini ditayangkan pada tahun 2015 dan mempunyai sebanyak 12 episod. Ia dihasilkan oleh studio Lerche.
Yuki Takeya sangat menyayangi sekolahnya sehingga dia tidak mahu meninggalkannya! Megurigaoka Private High School adalah tempat yang unik dan meriah di mana Yuki menikmati kehidupannya yang riang sebagai pelajar sekolah menengah tahun ketiga dan ahli School Living Club. Kelab ini dianggotai oleh presiden Yuuri Wakasa, Kurumi Ebisuzawa yang atletik, Miki Naoki junior yang matang, guru penasihat Megumi Sakura, dan anjing kelab Taroumaru. Bukan sahaja mereka berjumpa selepas kelas malah mereka juga akan makan dan bermalam di situ.
Itu sahaja perkongsiaan saya kali ini dan harap berguna untuk anda semua. Kami juga ada membuat beberapa senarai anime untuk genre sukan dan harem untuk anda tonton ketika bosan. Jika anda suka dengan senarai ini, anda boleh membaca liputan lain mengenai anime dengan klik pada pautan ini.
Jangan lupa untuk ikuti kami di TikTok!
  @gamersantaimy
Tags: animeanime seramAnotherHell GirlHorrorItou Junji CollectionMieruko-chanSchool-Live!Yami Shibai


Video Youtube viral kerana tunjuk Pokemon disembelih & dimasak!

Pokémon adalah kawan baik kita, tetapi kalau manusia hidup dalam dunia tanpa ayam, ikan, dan lain-lain, apa yang mereka makan untuk supaya tidak lapar? Nampaknya, sebuah video di Youtube menjadi viral baru-baru ini selepas menunjukkan beberapa Pokemon disembelih lalu dimasak oleh seorang tukang masak profesional. Harap maklum. video di bawah mengandungi beberapa kandungan yang  “agak” eksplisit. Jika anda peminat Pokemon, saya sarankan anda supaya jangan tonton. Jika anda tidak kisah, teruskan menonton.

Video animasi ini dibuat oleh seorang Youtuber bernama “brainqueen” dan menunjukkan Prof Oak menawarkan tiga Pokémon yang terdiri dari Bulbasaur, Charmander dan Squirtle untuk pemain masak. Kemudian, setiap Pokemon disembelih mengikut bahagian-bahagian yang ingin dipakai untuk beberapa resepi berbeza. Bayangkan video memasak yang anda selalu tonton di Youtube seperti Khairul Aming tetapi bahannya adalah Pokemon. Ternyata, video ini mengambil banyak inspirasi dari video memasak popular di Youtube dan bagi saya, animasinya pun sebenarnya agak tepat seperti dunia sebenar. Memandangkan kandungannya amat “ngeri” dan seram, beberapa komen di bawah video tersebut juga mengakui bahawa brainqueen amat kreatif dan bijak tetapi dalam cara yang kurang “menyenangkan”. Apa pendapat anda selepas melihat video Youtube Pokemon-Pokemon comel ini dimasak?

Sejak pelancaran Pokemon: Red & Green Version untuk konsol Game Boy pada tahun 1996, ramai peminat tertanya-tanya jika manusia di dunia Pokémon sebenarnya memakan makhluk-makhluk comel ini. Seperti yang saya kata di atas, dunia mereka tidak mempunyai haiwan biasa seperti ikan, ayam, lembu dan sebagainya, malah kebanyakan tanaman dan sayur-sayuran pun adalah Pokemon. Nintendo tidak memberi jawapan sahih kepada kontroversi ini tetapi dalam Sword & Shield, kita boleh melihat watak manusia memakan kari sosej, walaupun tidak jelas dari apa sosej itu dibuat. Permainan lama juga pernah memberitahu bahawa Farfetch diburu hingga hampir pupus kerana dianggap terlalu enak. Sama seperti di atas, Nintendo, Game Freak dan The Pokémon Company tidak memberi jawapan kepada persoalan ini.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Selain itu, Nintendo baru-baru ini mengadakan acara Pokémon Presents baru yang menampilkan beberapa permainan baru seperti Pokémon Brilliant Diamond & Shining Pearl, diikuti oleh Pokémon Legends: Arceus, yang mempunyai elemen open world. Untuk segala berita kami tentang Pokemon, sila tekan pautan ini.
Sumber – YouTube
Jangan lupa untuk ikuti kami di TikTok!
  @gamersantaimy
Tags: pokemenupokemonviralyoutube


Filem Five Nights At Freddy’s Dedahkan Teaser dan Poster Rasmi!

Game seram Five Nights at Freddy’s (FNAF) yang menjadi kegilaan gamer waktu dulu akhirnya tiba dengan adaptasi filem tersendiri oleh Blumhouse. Setelah lama peminat menunggu akhirnya ada juga kemas kini terbaharu mengenai filem tersebut malah teaser dan poster rasmi juga telah didedahkan. Anda boleh menonton teaser tersebut di bawah:

It’s time to clock in. Watch the official teaser for Five Nights at Freddy's, coming October 27. #FNAFMovie pic.twitter.com/3cMyEhg9ZQ

— Blumhouse (@blumhouse) May 17, 2023

Kalau anda ingin tahu, filem Five Nights at Freddy’s akan dibintangi oleh Matthew Lillard, sebagai antagonis William Afton dan Josh Hutcherson pula sebagai pengawal keselamatan di Freddy Fazwell’s Pizza. Mary Stuart Masterson, Kat Conner Sterling, Piper Rubio dan Elizabeth Lail turut sertai barisan pelakon untuk filem seram tersebut.

Kredit: Blumhouse
Melihat daripada teaser tersebut, nampaknya menarik juga malah boleh terasa keseramannya. Sudah tentu, kita melihat bilik kawalan penuh dengan CCTV sama seperti dalam game. Tidak sabar untuk melihat trailer rasminya nanti.
Kalau anda ingin tahu, terdapat beberapa klip trailer rasmi yang belum disiapkan telah dibocorkan di media sosial. Ramai juga peminat yang tidak mahu menonton klip tersebut malah pencipta FNAF, Scott Cawthon berasa kecewa melihat klip tersebut disebarkan walaupun pembocor tersebut telah tandatangani NDA.

Kredit: Scott Cawthon
Five Nights at Freddy’s dijadualkan untuk tayangan 26 Oktober 2023. Apa pun kita tunggu pengumuman lanjut daripada pawagam tempatan.
Untuk mendapatkan liputan lain mengenai filem daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: five nights at freddy'sFive Nights at Freddy's MoviefnafFNAF Movie


Game Power Rangers dunia terbuka yang dibatalkan “pada dasarnya” adalah “Arkham Rangers”

Bekas Pengarah Produk Pengguna Global, Saban , Jason Bischoff, telah ke Twitternya pada hujung minggu untuk berkongsi seni konsep dari permainan AAA Power Rangers 2016 yang dibatalkan dimana pada dasarnya adalah Arkham Rangers. Kod permainan ini pada asalnya bernama Project Nomad, permainan dunia terbuka seperti Arkham untuk pengembaraan co-op-open world diterima dengan baik oleh pemaju dan penerbit. Malangnya, peralihan arah perniagaan Saban ditambah dengan kekurangan bajet dan sumber daya menyebabkan syarikat itu terpaksa menghentikan projek tersebut.

Permainan Power Rangers yang paling terkenal dalam beberapa tahun kebelakangan ini adalah permainan pertempuran Power Rangers: Battle for the Grid, yang dilancarkan pada tahun 2019 tetapi sayangnya permainan itu tidak tersedia secara global. Permainan Power Rangers yang dibatalkan ini secara dalaman, mungkin akan dilancarkan pada masa yang sama dengan Battle for the Grid – atau bahkan mungkin telah keluar sekarang, kerana ia diperkenalkan pada tahun 2016.

Tajuk permainan yang dibatalkan itu dinyatakan oleh Jason Bischoff, yang berkhidmat di Blizzard selama lapan tahun sebelum bergabung dengan pemegang lesen Power Rangers Saban pada 2016 – malah menjadi pengarah keseluruhan jenama Power Rangers untuk satu ketika pada tahun 2018, menurut profil LinkedIn beliau.

Bischoff melancarkan permainan Power Rangers triple-A ke Saban, yang mereka gambarkan sebagai “kerjasama dunia terbuka yang bercita-cita tinggi yang menangkap tenaga, kerja berpasukan dan sejarah francais melalui lensa segar” – sejauh ini untuk memanggilnya ‘Arkham’ Rangers.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Let's talk about the 2016 AAA #powerrangers game that never was: PROJECT NOMAD! ⚡ #powerdown 1/6 pic.twitter.com/injTXorSdq— Jason Bischoff (@shadowpiper) August 6, 2021

For now, let's simply relish in this amazing art, and its kick-ass set up: Eltar, under occupation, being freed by a myriad of Rangers from across the cosmos.Lots more to share another time. Happy Weekending, all! May the Power Protect You!  ⚡ #powerdown 6/6 pic.twitter.com/PUJN8u2GTz— Jason Bischoff (@shadowpiper) August 6, 2021

Menarikkan jika dilihat pada perkongsian konsep seni yang dipaparkan? Malangnya, Saban tidak dapat membiayai projek seperti itu sendiri seperti yang dinyatakan di atas dan “pergeseran besar” dalam perniagaan menyaksikan mana-mana bakal pembangun atau rakan penerbit undur diri- jadi sebenarnya projek itu tidak pernah bermula, walaupun kedengaran hebat.

As a video game ex-pat (then at Saban), I had hoped to BusDev an ambitious, open world co-op that captured the energy, teamwork, and history of the franchise through a fresh lens.Basically, 'Arkham' Rangers… or Gotham Knights 5yrs before GK's announcement. ⚡ #powerdown 2/6 pic.twitter.com/NbUOqOttSN— Jason Bischoff (@shadowpiper) August 6, 2021

“Sayangnya,” tulis Bischoff. “Dengan begitu banyak peredaran di studio pada masa itu, tidak ada lebar jalur atau anggaran untuk disokong. Namun, apa yang saya miliki adalah ‘berkat’ yang tidak ternilai untuk meneroka secara bebas … dan menerokalah yang saya lakukan!”
Sayangnya dengan projek ini betul tidak? Menjadi satu fantasi hebat dari generasi 90-an untuk memainkan permainan ini, tetapi itu semua harapan. Mungkin satu hari ada pembangun yang baik menghubungi Bischoff ke kan? Jadi apa pendapat anda dengan Arkham Rangers yang tak menjadi ni? Jangan lupa kongsikan pendapat anda di sosial media kami.
Sumber: Jason  Bischoff
Jangan lupa untuk ikuti kami di TikTok!
  @gamersantaimy
Tags: AAA Power Rangers 2016Arkham RangersJason BischoffProject NomadSaban


Inside, Watch Dogs 2 & As Dusk Falls ditambah dalam Xbox Game Pass bulan Julai 2022

Pada awal bulan Julai yang lalu, Xbox telah mengumumkan beberapa game yang akan ditambah dalam Xbox Game Pass. Namun, mereka rasa tidak cukup dengan game-game tersebut dan menambah beberapa lagi game sepanjang bulan Julai 2022. Game yang akan ditambah dalam Xbox Game Pass sepanjang bulan Julai 2022 adalah As Dusk Falls, Watch Dogs 2, Inside, MotoGP 22 dan banyak lagi.

Jom kita lihat satu per satu game berserta tarikh dan juga platform yang boleh dimainkan.

As Dusk Falls (PC, Konsol, Cloud) – 19 Julai 2022

As Dusk Falls ialah drama interaktif original dari Interior/Night yang menerokai kehidupan dua keluarga yang terikat sepanjang tiga puluh tahun. Bermula pada tahun 1998 dengan rompakan gagal di bandar kecil Arizona, pilihan yang anda buat mempunyai kesan yang kuat pada kehidupan watak. Alami kehidupan dan perhubungan berbilang watak dalam kisah yang sepanjang beberapa dekad yang diceritakan dalam dua buku.Menurut Xbox
Watch Dogs 2 (PC, Konsol, Cloud) – 19 Julai 2022

Anda akan bermain sebagai Marcus Holloway, seorang hacker muda yang cemerlang dan tinggal di tempat kelahiran revolusi teknologi, San Francisco Bay Area. Terokai dunia terbuka yang besar dan dinamik dengan menawarkan pelbagai kemungkinan gameplay yang luar biasa. Lancarkan Hack of the Century dan kembalikan kebebasan kepada rakyat. Menurut Xbox
MotoGP 22 (PC, Konsol, Cloud) – 21 Julai 2022

Rasai perlumbaan MotoGP yang paling mengasyikkan dengan mempunyai lebih daripada 120 pelumba dan lebih 20 litar rasmi. Alami kejohanan rasmi yang menyeronokkan secara maya dalam MotoGP 22. Menurut Xbox
Inside (PC, Konsol, Cloud) – 29 Julai 2022

Temui game adventure indie yang unik Inside. Sebuah game platformer gelap yang narrative-driven dipacu dengan menggabungkan aksi sengit dengan teka-teki yang mencabar. Ia telah menerima pujian kritikal untuk art style yang moody, soundtrack dan suasana yang meresahkan.Menurut Xbox

Berikut adalah game yang turut serta dalam penambahan dalam Xbox Game Pass:
Garden Story (PC, Konsol, Cloud) – Telah tersediaSolasta: Crown of the Magister (Konsol, Cloud) Telah tersediaSins of Solar Empire: Rebellion (PC) – 21 Julai 2022Torment: Tides of Numenera (Konsol, Cloud) 21 Julai 2022

Saya ingin mengingatkan anda bahawa senarai game ini akan ditambah dalam Xbox Game Pass mengikut tarikh yang ditetapkan. Untuk mendapatkan lebih banyak info berkenaan Xbox Game Pass, anda boleh pergi laman web rasmi Xbox. Semakin rancak ya Xbox dengan penambahan game dalam Xbox Game Pass bulan Julai 2022 termasuk Watch Dogs 2 & Inside.
Apa tunggu lagi, langgan Xbox Game Pass dan main pelbagai game yang telah disediakan oleh Xbox sekarang. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: As Dusk FallsInsideMotoGP 22Watch Dogs 2


PS5 April update membolehkan pengguna simpan game di hard disk dan menambah fitur sosial baru!

Semasa PlayStation 5 dilancarkan, ramai pengguna mendapati bahawa konsol ini mempunyai ruang simpanan yang agak terhad. Walaupun mempunyai 825 GB, hanya 667 GB sahaja yang dapat digunakan. Oleh itu, sesiapa yang ingin bermain banyak permainan di sistem ini mesti memadam permainan untuk mengosongkan ruang bagi permainan baru, kerana PS5 tidak serasi dengan “external hard drive“.

Diumumkan hari ini di PlayStation Blog, naib presiden Perancangan dan Pengurusan Platform – Hideaki Nishino, mengesahkan bahawa sebuah kemas kini besar PlayStation 5 telah dijadualkan pada 14 April. Walaupun kemas kini tersebut merangkumi beberapa perkara utama, yang paling penting sekali adalah PS5 kini serasi dengan “external hard drive“, khususnya pemacu USB.
Dengan ciri ini, pemilik PS5 dapat memindahkan permainan ke storan tambahan USB serta dapat memindahkannya kembali dengan lancar. Namun, permainan PS5 tidak dapat dimainkan secara langsung dari “external hard drive” kerana ia direka untuk memanfaatkan perkakasan SSD di dalam konsol. Lebih-lebih lagi, permainan PS5 juga tidak boleh dimuat turun secara langsung ke pemacu USB. Sekiranya ada yang tertanya-tanya tentang sokongan untuk pemacu M.2, blog menyatakan bahawa ciri ini masih dalam pembikinan.

Ciri kedua ialah fitur “cross-gen Share Play” untuk pemilik PS5 dan PS4. Walaupun ada banyak permainan yang membolehkan rakan bermain bersama-sama di konsol yang berbeza, kemas kini April PS5 akan membolehkan mereka menggunakan ciri Share Play sekali. Antara kelebihannya ialah kebolehan untuk berkongsi skrin antara kedua-dua konsol dan pemilik PS4 boleh mencuba permainan PS5 secara dalam talian Share Play. Pemilik PS5 dan PS4 juga dapat menyertai permainan rakan, yang berfungsi sebagai jalan pintas untuk menghantar jemputan.

Akhir sekali, menu Game Base akan diperbaiki dalam beberapa cara, yang membolehkan pengguna mengakses dengan lebih cepat ke ciri-ciri penting. Antara penambahan baru ini, konsol akan ada pilihan untuk mematikan “in-game chat“, boleh menyesuaikan tahap kelantangan bunyi bagi mana-mana pemain lain dalam “in-game chat“, dan pra-muat turun secara automatik untuk kemas kini permainan apabila tersedia.
Sumber – PlayStation Blog
Jangan lupa untuk ikuti kami di TikTok!
  @gamersantaimy
Tags: external hard driveGame Baseplaystation 5PS4ps5Share Play